Bukedde Online - AbaChina balaajanidde Museveni ku bafere\nBaze gwe mmaze naye emyaka 12 anjabulidde...\nFamire ya Nkoyoyo esazeewo emalirize bye...\nABA China bakaabidde mu lukiiko nga battottola ennaku n’okusoomoozebwa kwe bayitamu oluvannyuma lw’abamu ku Bannayuganda okubafera ssente zaabwe.\nM engtho (ku kkono) ne Chen abagamba nti Bannayuganda babafera.\nBino byabadde mu lukiiko lwa bannamawulire olwatuuziddwa abamu ku bamusigansimbi abachina abaakulembeddwaamu Allen Chen ne Yan Meng Xiao ku wooteeri ya Ariranga e Nakasero n’ekigendererwa ky’okusaba Pulezidenti okuyamba bamusigansimbi ku Bannayuganda abatandise okubafera n’okubanyagako ensimbi zaabwe.\nBano baalumiriza Banayuganda okuli; Stanely Byamugisha, Christine Nakigudde ne munnamateeka Allan Mulindwa okubanyagako ssente ezisoba mu bukadde 200 oluvannyuma lw’okukolagana nabo mu bizinensi ate ne babalyazaamaanya.\n“Tusaba Pulezidenti w’eggwanga lino ayingire mu nsonga zino kuba Bannayuganda batandise okututiisatiisa n’okumalamu bamusigansimbi amaanyi nga bayita mu kubanyagako ssente n’okubalyazaamanya”, Yan Meng Xiao bwe yategeezezza.\nBino we bijjidde ng’Abachina baakamala okulumba agamu ku maduuka ga Bannayuganda abakolera mu Kikuubo gye buvuddeko ne beekubira enduulu kyokka ne batafuna kuyambibwa ekintu ekyabawalirizza okwekubira enduulu eri Pulesidenti.\nWabula Byamugisha bwe yatuukiriddwa ku nsonga zino yegaanye ebimwogerwako ng’agamba nti ye yabanja omu ku ba China bano (Chen) era n’akakasa nti essaawa yonna amazima gagenda kuzuulwa ssinga omusango ogwo gunaaba gusaliddwa.\nYan Meng Xiao\nEmmamba ya Kakoboza ewandudde engabi ensamba mu z'ebika\nWuuno omulamuzi ateeka ssente mu ttiimu y'Ekibe


Bukedde Online - KCCA eyimirizza okumenya amayumba g'abatuuze mu Kampala\nKCCA eyimirizza okumenya amayumba g'abatuuze mu Kampala\nEbiri mu lipoota y'okutta Andrew Felix Kaweesi...\nLoodi Meeya apangisizza bbandi okwekulisa...\nAdded 11th October 2018\nOLUKIIKO lwa KCCA luyimirizza okumenya amayumba g’abatuuze mu bitundu eby’enjawulo mu Kampala nti basooke bakole okunoonyereza okw’enjawulo ku bigendererwa ebikirimu.\nLukwago ng'akubiriza olukiiko lwa KCCA\nEkitongole ekitegekera ekibuga kyafulumya olukalala lw’amayumba agasoba mu 500 agagenda okumenyebwa olw’obutaba ku pulaani era bannannyini go ne balumiriza nti waliwo abagagga mu Kampala nti be bali emabega w’olukwe luno .\nEggulo Loodi Meeya Erias Lukwago yatadde akulira ekitongole ekitegekera ekibuga Moses Atwine, ku nninga annyonnyole oba olukalala lutuufu n’akakasa nti lutuufu era bakansala ne bayisa ekiteeso obutageza kukwata ku nnyumba ya muntu yenna.\nBaagambye nti balina okusooka okuddayo okwetegereza balabe oba nga ddala ennyumba zino zisaanye okumenyebwa ye bwe babeera baakuzimenya balina kuyita mu mitendera ki okusobola okulaba nga bannanyini zo ate tebanyigiriziddwa n’okuweebwayo ekiseera ekimala okutegulawo ebintu byabwe ate n’abalina obusobozi bazikyusa zituukane n’omutindo gw’ekibuga.\nMu lukiiko luno olwatudde ku City Hall eggulo, Lukwago yagobezza bakansala lipooti erimu bye baasalawo mu lukiiko lw’okutabagana ye lwe yagaana okwetabamu n’alusindikamu looya we Nathan Mpenja kyokka ne bamugoba.\nMu bimu ku byamutabudde, yategeezezza nti lipooti gye baabadde bamwanjulira teraga ani akulira ekitongole kya KCCA kubanga enfunda nnyingi Jennifer Musisi yeeyanjula nga y’akikulira ye Lukwago ky’awakanya.\nLipooti eno yatabudde Lukwago n’ayagala okwongerayo olukiiko nga yeemulugunya nti byonna ebyasalibwawo biyamba ludda lwa minisita ne dayirekita Jennifer Musisi Ssemakula.\nLukwago yanokoddeyo akatundu akalaga nti, minisita wa Kampala ne bakansala be bamulinako obuyinza kyokka nga mu bye baasalawo tewali we bamwogererako nti y’akulira ekitongole kya KCCA era Jennifer Musisi ali wansi we.\nKansala Kenedy Okello eyayanjudde lipooti ne banne okuli Bruhan Byaruhanga (Kyambogo), Fatumah Nsereko (Kampala Central), Doreen Sabuka n’abalala baagezezzaako okuwaliriza bayise lipooti kyokka Lukwago n’agibagobesa baddemu bagitereeze.\nEKIFO KYA BASALIRWABAKIRONDEDDEMU OMULALA\nLukwago yatadde ku ninga akulira okutegekera ekibuga Moses Atwine eyabaddewo ku lwa Jennifer Musisi amuwe lipooti ku ssente ezaakozesebwa ku kakiiko k’omulamuzi Catherine Bamugemereirwe akaamunoonyerezaako, lipooti ku butale aka USAFI ne Wandegeya ku ngeri gye buddukanyizibwamu kyokka ne bamugamba nti zikyakolebwa.\nLukwago yabasabye lipooti ekwata ku ssente ezibadde ziva mu kivvulu kya kanivo (Kampala Carnival) ekyayimiriziddwa kyokka ne bamugamba nti nayo\nyabadde tennaba kuggwa era n’alagira nti zonna bateekwa okuzimuwa mu bbanga lya mwezi gumu.\nOluvannyuma Lukwago yayanjulidde bakansala ekifo ky’okugereka obusuulu bw’ebizimbe ekibaddemu omubaka wa Munisipaali y’e Bugiri, Asuman Basaalirwa n’ategeeza nti kikalu era yakirondeddemu munna FDC Dan Wandera Ogalo era awatali kwesalamu ne bamusemba akitwale.\nBakansala nabo baakyusizza obukiiko ne balonda obupya era kansala Ismail Ddamba yasigadde ku by’enjigiriza, Bruhan Byaruhanga wa by’amateeka, Abubaker Kawalya, kutegekera kibuga, ate Kenedy Okello kikula ky’abantu ne Alice Omony byabulamu.\nLoodi Meeya Erias Lukwago,\nMinisita ayimirizza mutabani wa Kirumira


Wordplanet: Baibuli y'Oluganda - ENDAGAANOEMPYA - New Testament / Abafiripi - Philippians\nAbafiripi - Essuula 1\nAbafiripi - Essuula 2\n3 temukolanga kintu kyonna olw'okuyomba newakubadde olw'ekitiibwa ekitaliimu, wabula mu buwombeefu buli muntu agulumizenga munne okusinga bwe yeegulumiza yekka;\n6 oyo bwe yasooka, okubeera mu kifaananyi kya Katonda, teyalowooza kintu ekyegombebwa okwenkanankana ne Katonda,\n15 mulemenga okubaako kye munenyezebwa newakubadde ettima, abaana ba Katonda abatalina mabala wakati w'emirembe egyakyama emikakanyavu, gye mulabikiramu ng'ettabaaza z'omu nsi,\n16 nga mwolesa ekigambo eky'obulamu; ndyoke mbeere n'okwenyumiriza ku lunaku lwa Kristo, kubanga ssaddukira bwereere, so ssaafubira bwereere.\n17 Naye newakubadde nga nfukibwa ku ssaddaaka n'okuweereza okw'okukkiriza kwammwe, nsanyuka era nsanyukira wamu nanmwe mwenna:\n18 era nammwe bwe mutyo musanyuke era musanyukire wamu nange.\n20 Kubanga sirina muntu mulala alina emmeeme eyenkana n'ey'oyo, aligenderera ebyammwe mu mazima.\n23 Kale oyo nsuubira okumutuma amangu, kyokka bwe ndimala okulaba ebifa gye ndi:\n25 Naye nnalaba nga kigwanye okubatumira Epafuloddito muganda wange, era mukozi munange, era mulwanyi munnange, naye ye mutume wammwe era omuweereza w'ebintu bye nneetaaga;\n26 kubanga yabalumirwa omwoyo mmwe mwenna, ne yeeraliikirira nnyo, kubanga mwawulira nga yalwala:\n27 kubanga okulwala yalwala yali kumpi n'okufa: naye Katonda yamusaasira; so si ye yekka, naye era nange, ennaku endala zireme okweyongera ku nnaku ze nnina.\n28 Kyenva njagala ennyo okumutuma, bwe mulimulaba nate mulyoke musanyuke, nange nkendeeze ku kunakuwala kwange.\n29 Kale mumwanirizanga mu Mukama waffe n'essanyu lyonna; era abafaanana oyo mubassengamu ekitiibwa:\n30 kubanga yabulako katono afe olw'omulimu gwa Kristo, bwe yasingawo obulamu bwe alyoke atuukirize ekyabulako mu kuweereza kwammwe gye ndi.\nAbafiripi - Essuula 3\n9 era ndyoke ndabikire mu ye, nga ssirina buruukirivu bwange obuva mu mateeka, wabula obutuukirivu obuliwo olw'okukkiriza Kristo, obuva eri Katonda mu kukkiriza:\n11 bwe ndiyinza mu byonna byonna okutuuka ku kuzuukira kwe okuva mu bafu.\n12 Si kugamba nti mmaze okuweebwa oba nti mmaze okutuukirizibwa: naye ngoberera era ndyoke nkikwate ekyo kye yankwatira Kristo Yesu.\n17 Ab'oluganda, mukkiriziganye wamu mungobererenga, era mulabirenga ku abo abatambula nga bwe mulina ffe okuba ekyokulabirako.\n21 aliwaanyisa omubiri ogw'okutoowazibwa kwaffe okufaananyizibwa ng'omubiri ogw'ekitiibwa kye, ng'okukola okwo bwe kuli okumuyinzisa n'okussa ebintu byonna wansi we.\nAbafiripi - Essuula 4\n11 Si kubanga njogera olw'okwetaaga: kubanga nnayiga, embeera gye mbaamu yonna, obutabaako kye nneetaaga.\n14 Naye mwakola bulungi okussa ekimu n'ebibonoobono byange.


Corona Virus ereeseewo okutya mu nkambi y'okubaka...\nBaabano abazzeeyo okutendeka ttiimu mwe baazannyira...\nMU kaweefube w’okutangira ekirwadde kya coronavirus okuyingira mu nkambi ya Cranes, abazannyi n’abatendesi babataddeko amateeka amakakali. Cranes eyeetegekera empaka za CHAN ezisuubirwa e Cameroon omwezi ogujja, esuzibwa mu Cranes Paradise Hotel e Kisaasi n’oluvannyuma n’etendekerwa ku kisaawe kya GEMS Cambridge International School e Butabika.\nAgava mu nkambi galaga nti FUFA ng’ekolera ku biragiro bya minisitule y’ebyobulamu, yasazeewo ku buli luggi lw’akasenge abazannyi mwe basula, waliwo obucupa omuli eddagala eritta obuwuka nga buli muzannyi alina okusooka okubukozesa okuziyiza coronavirusKuno baayongeddeko obutakkiriza buli muntu kuyingira mu nkambi okuggyako nga wa nkizo nnyo ku ttiimu eno ate nga naye agondera ebiragiro bino. Okwekwata mu ngalo nakwo kuwereddwa ng'omuzannyi bw’aba abuuza munne, akozesa 'kubonga'.\n“Oli ne bw'ateeba, buli omu asanyukira w'ali nga tewali kwegwa mu kifuba nga bwe kibadde nga bino tebinnabaawo,” omuzannyi wa Cranes bwe yakkaatirizza. Omwogezi wa FUFA, Ahmed Hussein yakakasizza nti embeera eno mu nkambi ya Cranes n'agattako nti, "Abazannyi bonna bagoberera bulungi ebiragiro.\nEbiragiro bya Gavumenti buli muntu by’ateekwa okussa mu nkola. Naffe twaddukiddewo okugula ebikozesebwa okulaba nga tutangira abazannyi baffe okukwatibwa ekirwadde kino.” Wiiki wedde, CAF, ekibiina ekiddukanya omupiira mu Afrika kyayimirizza emipiira gy’okusunsulamu egy'empaka za Afrika lwa coronavirus kweyongera kusasaana mu nsi.\nCranes ebadde ekyaza South Sudan nga March 28 e Namboole baddihhane nga April 2. MOROCCO EBIVUDDEMU Bakyampiyoni b’empaka za CHAN, Morocco baalangiridde nga bwe bavudde mu mpaka zino ezirina okuzannyibwa e Cameroon wakati wa April 5-25. Wabula FUFA yagaanyi okusattulula enkambi ya Cranes okutuusa nga CAF egibuulidde ekiddako ku mpaka za CHAN


Bukedde Online - Engeri omusajja gye yalumbye Paasita Bujingo n'amukuba ekigwo\nHanson Baliruno acamudde ab'e Sweden ne bamusaba...\nPAASITA Bujingo yabadde akyayogera “Saba, saba, sabaaa….” Omusajja n’awamattuka mu bantu abangi abaabadde e Namboole, n’amuyoola n’amukuba ku ttaka!\nEkyaddiridde kaabadde kasattiro ng’abayambi n’abaweereza mu Kkanisa ya House of Prayer Ministries balwana okutakkuluza omusajja ono ku Paasita.\nBujingo yabadde yaakajja ku katuuti era ng’akkiridde wansi mu kisaawe awuubira abantu mu kwebaza Katonda olw’okukikola ne bajjuza Namboole mu kusaba kwe baatuuma “Independence Night” okubeerawo buli mwaka, omusajja we yamulumbidde.\nOmusajja yalabise ng’eyabadde yamwetegekedde edda era mu kumulumba yabuuse omulundi gumu ng’abakuumi tebategedde kigenda mu maaso.\nBujingo naye yeekanze ali ku ttaka era oluvannyuma yagambye nti amaanyi omusajja ge yakozesezza gaabadde mangi nnyo.\nAbaserikale abaabadde bazze okunyweza obutebenkevu mu kisaawe e Namboole ku Lwokutaano nabo beegasse ku baweereza mu kukwata omusajja ono kyokka yabadde aweevuuma buweevuumi nga bye bamubuuza tabyanukula.\nAbamu ku bagoberezi baamukubye era abamu obwedda bagamba abaserikale babamulekere bamukoleko ng’abamu bateebereza nti ono yabadde mulabe eyasindikiddwa Bapaasita abatakwatagana na Bujingo.\nBujingo bwe yavudde ku ttaka, yeetereezezza n’alinnya akatuuti wabula ng’awenyeramu katono era oluvannyuma embeera yazze mu nteeko n’asimbula essaala.\nOluvannyuma Bujingo yagambye nti yabadde wa mukisa obutatuusibwako buvune bwonna n’agattako nti, “Sifunyeeko yadde akataagule”.\nOmusajja ono ataayogedde mannya ge ate nga talina bimwogerako bwe baamaze okumutaasa ku bantu yakwasiddwa poliisi eyabadde eduumirwa akulira poliisi y’e Bweyogerere, ASP Jonathan Atusingwize.\nOluvannyuma poliisi yamutadde mu kayumba kaayo ku kisaawe e Namboole naye bwe baalabye nga by’ayogera tebikwatagana ne basalawo ne bamuyimbula nga bamulagidde addeyo gye yavudde.\nWaabaddewo okutya nti obulumbaganyi bwefanaanyirizaako obwaliwo e Namirembe, omusajja Herbert Kaddu bwe yalumba omulabirizi w’e Namirembe, Wilberforce Kityo Luwalira ng’abuulira ku katuuti mu kusaba kwa Paasika era nga ne gye buli eno Kaddu akyawerennemba n’emisango mu kkooti.\nBujingo oluvannyuma yagambye nti bwe yeetegerezza omusajja ono yateeberezza nti yabadde alinnyiddwaako emyoyo emibi kubanga abantu bwe batyo batera nnyo okweyuna Ekkanisa era bangi azze abasabira.\nAtusingwize yagambye nti ng’oggyeeko omusajja ono eyalumbye Paasita, ebyokwerinda byabadde binywevu bulungi era tewali buzibu bulala bwatuuseewo.\nMu kusaba kuno okwabaddemu abantu abangi abajjuzza ekisaawe, Bujingo mwe yasinzidde okuvumirira ettemu erisusse mu ggwanga n’avumirira n’okusaddaaka abantu n’ajuliza abasamize be baakwatira e Kayunga gye baaziikula emirambo etaano.\nYalumbye ne Bapaasita b’agamba nti bamulima empindi ku mabega era yasinze kulumba Jackson Ssenyonga owa Christian Life Church e Bwaise gw’agamba nti amwogerera amafuukuule.\n“Nze Bujingo siri muntu waakuvuganya nga bbo bye balimu era baalina ekirooto nti Kampala yenna waabwe be balina okumubeeramu naye we baviiridde mu by’okwenjeera nga Kampala tumuwambye,” Bujingo bwe yagambye.\nHajji Nsereko Mutumba asonze ekyongedde ettemu mu ggwanga\nHajji Nsereko Mutumba ayogedde ku bivaako ettemu mu ggwanga.


Okubudabuda kw`okujjamu olubuto, kwatagana naffe okusobola okujjamu olubuto nga tofunye buzibu\nFfe bani era lwaki tulwanirira okujjamu olubuto okutalina buzibu?\nsafe2choose kitongole kyabyabulamu ebikwata ku kuzaala era nga memba wa kisinde kyensi yona kunsonga zezimu wamu n`okujjamu olubuto okutalina kabenje eri mukyala.\nsafe2choose kibanja kya ku mutimbagana/yintanenti ekiwa okubuddabuda eri abakyala abagala okujjamu olubuto era bwekiba kyetagisa netubasindika eri abantu abatendeke, ebakuggu, abayivu abawagira ensonga y`abakyala okwesalirawo.\nTulina ekibinja ky`abantu abogera enimi ezenjawulo okwetolola ensi yona, mulimu ba dokita, ba kansala,abakuggu mu byobulamu n`enkulakulana, abakolaganira awamu okukuwa ekisingako ku nsonga z`okujjamu olubuto. Tuyambako abakyala okukola era no kusalawo kwebaggala kunsonga y`ebyokuzala wamu n`emibiri jjabwe.\nKi safe2choose kyesobola okukuwa?\nsafe2choose ekuwa obubaka bwa sayansi wamu n`okubudabuda nga eyita ku email ne buterevu (Live chat) ku kujjamu olubuto nga okozesa eddagala wamu n`okulongosa.\nWaliwo enkola ezenjawulo ezikozesebwa okukomya olubuto. Ku safe2choose tuteka essira ku kuwa obubaka ku kukozesa obuwekke wamu MVA/ okwoza mu lubuto mu sabiiti/wiiki 13 ezisooka.\nEri abakyala ebetaaga obuwekke obujjamu olubuto oba obuyambi obwenjawulo okulongosebwa, ba kansala baffe bajja kubasindika ku kiliniki eri okumpi\nBwoba olina ekibuuzo kyona ku buwereza bwaffe, tolwa ku kwatagana naffe. Tujja kuba basanyufu okukuyamba.\nOkukwataganya abakyala okwetolora ensi yona nga tubawa obubaka obutukiridde kunsonga y`okujjamu olubuto nga bakozesa obuwekke obujjamu olubuto, basobole okukikola nga tebafunye buzibu kubulamu bwabwe\nTuwa obubaka nga tusinzira ku kujjamu olubuto okutalina kabenje nga tukozesa sayansi\nTuwa obuwereza bw`okubudabuda awatali kusasuza naye nga tukikola mungeri etalina buzibu,eyekyama,bawatali, kuteganyizibwa kusala musango, kusosola,\nTukola ekisoboka okukusindika eri ebitongole ebyesimbu, kunkola yokwesalirawo nga omuntu kinomu, bwekiba kyetagisiza\nTuwa ekitibwa okusalawokwo ku bikwata kubulamu bwo


Bukedde Online - Abataka basisinkanye ku nsonga za Buganda dickson kulumba\nKatikkiro atongozza wiiki ya Bulungibwansi\nABATAKA ab’ebika mu Buganda balaze obwetaavu bw’okwongera okusomesa abantu ku nsonga z’ettaka naddala ery’Obwakabaka okwewala okwekalakaasa n’okutwala Kabaka mu kkooti, ebikolebwa abavubuka mu kiseera kino.\nOmutaka Kayiira Gajuule, Omutaka Mbuga Kasirye Kyadondo, Mawesano ne Nakigoye (owookubiri okuva ku ddyo) nga baakamaliriza olukiiko lwabwe e Bulange- Mmengo ku Lwokuna.\nBino byabadde mu lukiiko lwabwe olwatudde e Bulange ku Lwokuna bwe baabadde boogera ku bigenda mu maaso mu Bwakabaka.\nAbataka okwogera bino kiddiridde omuvubuka agamba nti wa kibiina kya Nkobazambogo okugenda e Bulange ku Lwokusatu lwa wiiki eno nga balaga obutali bumativu ku ngeri Katikkiro, Charles Peter Mayiga n’ekitongole kya Buganda Land Board gye bakuttemu ensonga z’ettaka ekyavuddeko okutwala Kabaka mu kkooti n’okwekyayisa abantu ba Ssaabasajja ababeera ku ttaka ly’Obwakabaka.\nOmuvubuka Male Mabiriizi yagenda mu kkooti omwezi oguwedde ng’awawaabira Kabaka ku nsonga z’ettaka.\nOmutaka Mbuga Kasirye Kyaddondo yategeezezza nti, “ Ensonga zino zeetaaga okwogerwako naye eddagala tulizudde nti tulina okuddayo okutambuza buli nsonga ya Buganda mu nnono yaayo nga bw’erina okutambuzibwa.\nBuli ekikolebwa mu Buganda kya nnono okuli ettaka ate n’obukulembeze mu mitendera gyonna bwa nnono.” Baagasseeko nti ensonga z’ettaka zirina okutunulwamu n’okukakasa nti buli nsonga esooka kukkaanyizibwako nga w’etuukira ewa Kabaka nga yeekenneenyezeddwa okwewala okuleka amaloboozi agalaga obutali bumativu.\nKu by’ettaka, bakkaatirizza nti wateekeddwa okubaawo okusomesa okw’omuggundu, abantu mu Buganda bakenkuke ensonga z’ettaka kubanga kye kyobugagga ekisinga amaanyi Buganda ky’erina.\nMu birala bye baakoonyeeko, gwe musomo gwe baategese nga November 11, 2016 ku Hotel Africana, okusomesa bazzukkulu baabwe ku bikwata ku nnono n’obuwangwa bwa Buganda nga bwe birina okutambuzibwa nga guli wansi w’Omulamwa “ Ennono ya Buganda gy’evudde, weeri ne ggyeraga.”\nOmutaka Muteesasira Keeya Ttendo Namuyimba akulira ekika ky’Engo yagambye nti buli kika kyasabiddwa abantu 20 nga buli omu wakusasula 50,000/- ne 100,000/- ng’era bano be bagenda okuddayo mu bika byabwe basomese bannaabwe.\nMu lukiiko luno mwe baasisinkanidde ab’ekibiina ky’Olulimi Oluganda nga bano baabasabye okwongera amaanyi okulusomesa abantu n’okulambika empandiika yaalwo eri abantu.\nKarungi gwe babba ku Chris Evans ayanjudde\nEyadduka ku Chris Evans ayanjudde kifaananyi mu bakadde be


Bukedde Online - Agambibwa okusaasaanya obutambi bw'okutta Nantaba addukidde wa Akullo\nEngeri abazadde gye bayingiza abaana mu nsonga z'obwenzi\nAbakiise e Mengo batabuse lwa baserikale a...\nABAGAMBIBWA okusaasaanya obutambi omuli omuvubuka anyumya nga bwe yali mu lukwe lw'okugezaako okutta omubaka Idah Erios Nantaba bamukanze n'addukira ewa akulira okunoonyereza mu ggwanga, Grace Akullo amuyambe.\nKiddiridde Nantaba okwekubira enduulu ewa Akullo. Nantaba yeewuunya lwaki omuntu asobola okwekwata ku katambi n'ategeeza nga bw'ali mu lukwe olumutta kyokka ne watabaawo kikolebwawo.\nYagambye nti ali mu kutiisibwatiisibwa nga n'obulamu bwe buli mu matigga. EBIRI MU BUTAMBI Omusajja eyeeyita Shafi k Mugwanya agamba nti yeetaba mu lukwe lw'okwagala okutta Nantaba olwagwa obutaka. Yagambye nti, olukwe baalutegeka nga lwakubeerawo nga March 30, 2019 era baali abantu basatu okwali:\nIsaac Seremba eyava e South Africa nga bamuzaala Kamuli ne Ronald Ssebulime eyattibwa. Sseremba agambibwa okuleeta ddiiru, olwava e South Africa mu February mu 2019 yatuukira wa mukwano gwe Derrick Jumba Hassan e Mutukula gwe yali akola naye ddiiru z'ekika ekyo. Kyokka eby'embi, yamusanga baamusiba mu kkomera n'asalawo okukozesa mutabani we Shafi k Mugwanya.\nYategeezezza nti wadde omulimu guno yali tagusobola, yakkiriza olw'okutya okumutta ssinga agaana okukola kye baagala. Bakkaanya okutta Nantaba ng'ava mu maka ge agasangibwa e Kayunga era Seremba yawa Mugwanya emitwalo 50 n'oluvannyuma ne bamwongerayo 30. Mu kiseera ekyo Ssebulime yakubira maama w'eyali omubaka Cerinah Nebanda essimu n'amutegeeza nti be batta muwala we.\nYamusaba agambe Nantaba nti naye baali bagenda kumutta kyokka nga waaliwo omukisa gw'okumuleka ssinga boogera. Kyokka olunaku lw'okusimbula bwe lwatuuka Mugwanya eyali atidde misoni yabategeeza nga bwe yali omulwadde era ne bamuleka.\nBwatyo Seremba yasimbula ne Ssebulime nga y'amuvuga ku ppikipiki ate emmundu y'ekika kya AK 47 ne magaziiniz'emmundu bbiri nga babita- dde mu nsawo.\nKyokka wadde Mugwanya agamba nti olukwe baalukola April 30, Ssebulime baamutta April 24, 2019 ekiraga nti by'ayogera tebikwatagana.\nMUGWANYA BY'AZZE YEEYOGERAKO\nMugwanya 26, yasooka kulabikako mu mawulire mu June w'omwaka oguwedde oluvannyuma lw'okwewaayo mumikono gy'ekitongole ekiketta mu ggwanga ekya ISO ng'agamba nti, yali mu bayeekera ba ADF era kitaawe, Derrick Jjumba ye yamuyingiizaayo ng'akyali mwana muto.\nKyokka teyavunaanibwa. Mu ISO yagendayo ne banne abalala babiri okuli Pascal Ndege ne Sharif Iga. Okuva mu June 2019, Mugwanya azze ayogera ku butemu obw'enjawulo bw'agamba nti azze abwenyigiramu naddala mu bitundu by'e Masaka n'emiriraano okutuuka ku nsalo ya Uganda ne Tanzania e Mutukula.\nMugwanya agamba nti, ffamire ye ejjudde ababbi n'abatemu nga yasooka kutegeeza nti y'omu ku baali mu ttemu ly'okuwamba n'okutta abawala e Ntebe n'e Nansana nga bakolera omugagga ne mayinja wa poliisi (amannya gasirikiddwa). Olulala yategeeza nga bwe yeenyigira mu ttemu eryenjawulo naddala mu bitundu by'e Masaka


Okuyigiriza Abaana Okujjukira Katonda n’Omwana We\nKUBA akafaananyi ng’omuntu akuwadde ekirabo eky’omuwendo ennyo. Wandiwulidde otya?— Wandigambye bugambi nti weebale ne weerabira akikuwadde? Oba wandimujjukidde era n’ojjukira n’ekyo ky’akukoledde?—\nYakuwa Katonda yatuwa ekirabo eky’omuwendo ennyo. Yatuma Omwana we ku nsi atufiirire. Omanyi ensonga lwaki Yesu yalina okutufiirira?— Ensonga eyo nkulu nnyo era tusaanidde okugitegeera.\nNga bwe twayiga mu Ssuula eya 23, Adamu yayonoona bwe yamenya eteeka lya Katonda. Era twasikira ekibi kya Adamu, eyali kitaffe. Kati olowooza twali twetaaga ki?— Twali twetaaga kitaffe omulala eyandisigadde ng’atuukiridde obulamu bwe bwonna ku nsi. Olowooza ani eyandisobodde okubeera kitaffe ng’oyo?— Yesu.\nYakuwa yatuma Yesu ku nsi abeere kitaffe mu kifo kya Adamu. Bayibuli egamba nti: “‘Adamu omuntu eyasooka yafuuka omuntu omulamu.’ Adamu ow’oluvannyuma yafuuka omwoyo oguwa obulamu.” Adamu eyasooka y’ani?— Y’oyo Katonda gwe yatonda okuva mu nfuufu y’ensi. Ate Adamu ow’okubiri y’ani?— Ye Yesu. Kino Bayibuli ekiraga bulungi bw’egamba nti: “Omuntu eyasooka [Adamu] yava mu nsi era yakolebwa mu nfuufu; omuntu ow’okubiri [Yesu] yava mu ggulu.”—1 Abakkolinso 15:45, 47; Olubereberye 2:7.\nOkuva bwe kiri nti Katonda yaggya obulamu bwa Yesu mu ggulu n’abuteeka mu lubuto lwa Maliyamu, Yesu teyasikira kibi kya Adamu. Eyo y’ensonga lwaki Yesu yali muntu atuukiridde. (Lukka 1: 30-35) Era eyo y’ensonga lwaki malayika yagamba abasumba nga Yesu azaaliddwa nti: ‘Leero Omulokozi, azaaliddwa.’ (Lukka 2:11) Naye Yesu okusobola okuba Omulokozi waffe, kiki ekyali kyetaagisa?— Yalina okukula n’afuuka omuntu omukulu nga Adamu. Awo Yesu yali asobola okufuuka ‘Adamu ow’okubiri.’\nYesu, Omulokozi waffe, era ajja kufuuka “Kitaffe ataggwaawo.” Bw’atyo bw’ayitibwa mu Bayibuli. (Isaaya 9:6, 7) Mu butuufu, Yesu omusajja eyali atuukiridde asobola okuba kitaffe mu kifo kya Adamu eyafuuka atatuukiridde olw’okwonoona. Bwe kityo, ‘Adamu ow’okubiri’ tusobola okumutwala nga kitaffe. Kya lwatu Yesu Mwana wa Yakuwa Katonda.\nMu ngeri ki Adamu ne Yesu gye baali bafaanaganamu, era lwaki ekyo kyali kikulu nnyo?\nBwe tumanya ebikwata ku Yesu, tusobola okumukkiriza ng’Omulokozi waffe. Olowooza twetaaga kulokolebwa kuva mu ki?— Yee, twetaaga okulokolebwa okuva mu kibi n’okufa bye twasikira okuva ku Adamu. Obulamu obutuukiridde Yesu bwe yawaayo ku lwaffe buyitibwa ekinunulo. Yakuwa yawaayo ekinunulo tusobole okusonyiyibwa ebibi byaffe.—Matayo 20:28; Abaruumi 5:8; 6:23.\nMu butuufu, tusaanidde okujjukiranga ekyo Katonda n’Omwana we kye baatukolera, si bwe kiri?— Yesu yalaga abagoberezi be engeri ey’enjawulo ey’okujjukiramu ekyo kye yakola. Ka tugyogereko.\nKuba akafaananyi ng’oli mu nnyumba mu kisenge ekya waggulu e Yerusaalemi. Budde bwa kiro. Yesu n’abatume be batudde okwetooloola emmeeza. Ku mmeeza kuliko ennyama y’endiga enjokye, emigaati, n’enviinyo. Bali ku kijjulo eky’enjawulo. Omanyi lwaki?—\nEkijjulo kino kibajjukiza ekyo Yakuwa kye yakola emyaka mingi nnyo emabega, abantu be, Abaisiraeri, bwe baali abaddu mu Misiri. Mu kiseera ekyo Yakuwa yagamba abantu be nti: ‘Buli maka gatte endiga era gateeke omusaayi gwayo ku myango gy’ennyumba.’ Oluvannyuma yagamba nti: ‘Muyingire mu nnyumba zammwe, mulye ennyama y’endiga.’\nOmusaayi gw’endiga gwawonya gutya Abaisiraeri?\nEkyo Abaisiraeri baakikola. Era mu kiro ekyo, Malayika wa Katonda yayita mu nsi y’e Misiri. Malayika yatta abaana ababereberye mu nnyumba ezisinga obungi. Naye ennyumba malayika gye yalabako omusaayi gw’endiga, yagiyitako buyisi. Mu nnyumba ezo, tewali mwana n’omu yafa. Ekyo Malayika wa Yakuwa kye yakola kyatiisa nnyo Falaawo, kabaka w’e Misiri. N’olwekyo, Falaawo yagamba Abaisiraeri nti: ‘Muli ba ddembe okugenda. Muve mu Misiri!’ Amangu ago, baatikka ebintu ku endogoyi n’eŋŋamira zaabwe ne bagenda.\nYakuwa yali tayagala bantu be beerabire engeri gye yabanunulamu. N’olwekyo yabagamba nti: ‘Omulundi gumu mu mwaka munaalyanga ekijjulo nga kino kye mulidde ekiro kya leero.’ Ekijjulo kino eky’enjawulo baakiyita Embaga ey’Okuyitako. Omanyi lwaki?— Kubanga ekiro ekyo, malayika wa Yakuwa ‘yayita’ ku nnyumba ezaali zisiigiddwako omusaayi.—Okuva 12:1-13, 24-27, 31.\nYesu n’abatume be baali balowooza ku nsonga eyo bwe baali balya Embaga ey’Okuyitako. Oluvannyuma lw’ekijjulo ekyo, Yesu yakola ekintu ekikulu ennyo. Naye nga tannaba kukikola, yasooka kugoba Yuda, omutume ataali mwesigwa. Oluvannyuma, Yesu yatoola ogumu ku migaati egyali gifiseewo, n’agusabira, n’agumenyamu, n’aguwa abayigirizwa be ng’agamba nti: “Mukwate mulye.” Oluvannyuma yabagamba nti: ‘Omugaati guno gukiikirira omubiri gwange gwenaawaayo nga mbafiirira.’\nOluvannyuma lw’ekyo, Yesu yakwata ekikopo ky’envinnyo. Ng’amaze okusaba omulundi ogw’okubiri, yakibawa n’abagamba nti: “Munyweko mwenna.” Era n’abagamba nti: ‘Envinnyo eno ekiikirira omusaayi gwange. Ŋŋenda okuyiwa omusaayi gwange okubanunula mu bibi byammwe. Kino mukikolenga olw’okunzijjukiranga.’—Matayo 26:26-28; 1 Abakkolinso 11:23-26.\nOmusaayi gwa Yesu, gwe yageraageranya ku nvinnyo, guyinza kutukolera ki?\nOkyetegerezza nti Yesu yagamba abayigirizwa be okukolanga kino olw’okumujjukiranga?— Tebandizzeemu kukwata Mbaga ey’Okuyitako. Wabula omulundi gumu buli mwaka bandibaddenga n’ekijjulo kino eky’enjawulo okusobola okujjukira Yesu n’okufa kwe. Ekijjulo kino kiyitibwa Eky’Ekiro kya Mukama Waffe. Leero tukiyita Ekijjukizo. Lwaki?— Kubanga kitujjukiza ekyo Yesu ne Kitaawe, Yakuwa Katonda kye baatukolera.\nOmugaati gutujjukiza omubiri gwa Yesu. Yali mwetegefu okuwaayo omubiri gwe tusobole okufuna obulamu obutaggwaawo. Ate envinnyo emmyufu?— Etujjukiza nti omusaayi gwa Yesu gwa muwendo nnyo. Omusaayi gwe gwa muwendo nnyo okusinga n’omusaayi gw’endiga eyattibwa e Misiri ku lunaku olw’Okuyitako. Omanyi lwaki?— Bayibuli egamba nti omusaayi gwa Yesu gutusobozesa okusonyiyibwa ebibi byaffe. Era ebibi byaffe byonna bwe binaaba nga biggiddwawo, tujja kuba nga tetukyalwala, tetukyakaddiwa era nga tetukyaffa. Ekyo tusaanidde okukirowoozaako nga tuli ku mukolo gw’Ekijjukizo.\nBuli omu abaawo ku mukolo gw’Ekijjukizo asaanidde okulya ku mugaati n’okunywa ku nvinnyo?— Yesu yagamba abo abalyako n’abanywako nti: ‘Mujja kuba mu bwakabaka bwange, era mujja kutuula wamu nange ku ntebe ez’obwakabaka mu ggulu.’ (Lukka 22:19, 20, 30) Kino kyali kitegeeza nti bandigenze mu ggulu ne bafugira wamu ne Yesu nga bakabaka. N’olwekyo, abo bokka abalina essuubi ery’okufugira wamu ne Yesu mu ggulu be basaanidde okulya ku mugaati n’okunywa ku nvinnyo.\nKyokka, n’abo abatalya ku mugaati oba abatanywa ku nvinnyo basaanidde okubaawo ku Kijjukizo. Omanyi lwaki?— Kubanga ffenna Yesu yatufiirira. Bwe tugenda ku mukolo gw’Ekijjukizo, tuba tulaga nti tujjukira ekirabo eky’omuwendo ennyo Katonda kye yatuwa.\nBino bye bimu ku Byawandiikibwa ebiraga obukulu bw’ekinunulo kya Yesu: 1 Abakkolinso 5:7; Abeefeso 1:7; 1 Timoseewo 2:5, 6; ne 1 Peetero 1:18, 19.


omusiguze gwebakutte lubona nga asinda omukwano n'omukyala omufumbo bamusuuzizza emotoka - Radio Simba, The Best Luganda Station in the World !\nomusiguze gwebakutte lubona nga asinda omukwano n’omukyala omufumbo bamusuuzizza emotoka\nOmusiguze eyagenze mu maka ga musajja munne okwendaeramu ku kyalo Bulubandi Nandekula mu Ggombolola y’e Nakigo e Iganga bamusuuzizza emmotoka ekika kya Corona nnamba UAB 079T. Asuman yasangiddwa lubona nga asinda omukwano ne Fauza Namaganda Mukyala wa Kisaame omuvuzi wa Boda Boda mu kibuga Iganga.\nKisaame agamba nti yakomyeewo awaka ssaawa nga mukaaga ogw’ekiro bwatyo nakwata Asuman lubona nga asinda omukwano ne mukyala we Fauza omusuubuzi wa lumonde ne muwogo mu katale ko ku luguudo Mukwaya wabula omusiguze namuddukako emmotoka nagirekawo.\nPoliisi yayitiddwa n’abaleeta kasiringi n’entwala emmotoka eno ku poliisi y’e Iganga.\nSsentebe w’ekyalo kino, Ramathan Samanya bwe yabuuzizza Namaganda ekyamukozezza kino, kwe kumutegeeza nga bba bw’abadde amutwala ng’ekifaananyi mu maka era nga tatuukiriza buvunaanyizibwa bwe ng’omusajja. Bwatyo n’avumirira Namaganda okuleeta omusiguze mu nju ya bba ekikolwa eky’obujoozi.\nPrevious obubbi bw’ente butabudde ab’e lwabenge\nNext katikkiro akyazizza abakungu okuva mu North caroline\nSheema flock rejects Bishop


FUFA eronze abatendesi ba U-17 - StaDailyNews\nHome Amawulire Eby'emizannyo FUFA eronze abatendesi ba U-17\nFUFA eronze omutendesi wa kiraabu ya Rays of Grace , Hamuza Lutalo okutendeka tiimu ye Ggwanga ey’abalenzi abatasussa myaka 17 emanyiddwa nga Uganda Cubs.\nLutalo wa kumyukibwa omutendesi wa Mbarara City Brian Ssenyondo, Arthur Kyesimire ( fitness coach) ne Kiberu Mubarak ng’omutendesi wa bakwaasi ba goolo.\nOmukyala Mable Kabatalindwa okuva mu Rays of Grace yalondeddwa nga omusawo wa tiimu.\nLutalo ne banne balina obuvunanyizibwa okutegeka tiimu enavuganya mu mpaka za CECAFA eza U-17 ezinabeera e Rwanda okuva nga 13 okutuuka nga 28, December, 2020.\nOkusinziira ku kiwandiiko FUFA kyeyafulumizza eggulo, bano bawereddwa emyezi mukaaga (6) ku mulimu guno.\nOmuwanguzi w’empaka zino ajja kukikirira ettundu tundu lya CECAFA mumpaka za Africa e Morocco omwaaka oguujja.\nPrevious articleTanzania Elections: Opposition losing key parliamentary seats\nNext articleTerrazo and Tiles join Fufa Big League


Bukedde Online - Baakutongoza ebika by’ebitooke 19\nBaakutongoza ebika by’ebitooke 19\nKalusu azinzeeko disitulikiti ssatu\nAb’e Lwengo babagabidde enkoko z’amagi\nBW’OGENDA mu katale essaawa eno, ettooke eryegasa osasula ssente ezitakka wansi wa 40,000/-, kino kitegeeza waakiri omulimi alitunda 25,000/- ku mugogo.\nAb’ekitongole kya IITA nga balambula endokwa z’ebitooke enongoose mu ezimerusibwa e Namulonge.\nBya EDWARD SSERINNYA NE KATE BENADINO\nNaye ssinga oba otemayo buli wiiki waakiri amatooke 10 oba ofuna ssente mmeka omwezi? Ekibi abalimi abamu tebateekamu maanyi okulabirira ensuku zaabwe, ate olumu ekibalema okukozesa by’ebintu ebibeetoolodde gamba ng’obusa, okubikka n’ebisubi, kalimbwe avudde mu nkoko n’ebirala.\nDr. Jerome Kubiriba, akulira okunoonyereza ku bitooke mu kitongole kya Gavumenti ekinoonyereza ku byobulimi (NARO) Kawanda agamba, “Twakizuula nti ebitooke bye tulina byetaaga okwongeramu amaanyi nga tulongoosa endokwa kubanga y’engeri yokka omulimi gy’asobola okufuna mu kulima olusuku.\nEbika by’ebitooke bye tugenze tunoonyerezaako bikula mangu, bibala nnyo ate bigumira endwadde.\nEkika ky’ekitooke ekirongooseemu kye twasooka okufulumya kiyitibwa M2 ne M9, twakigezesa mu 2009 e Kawanda era abalimi kati bakyettanidde.\nMu kiseera kino waliwo ebika by’ebitooke 48 ebirina okugezesebwa, naye 25 byo twatandise okubigezesa. Tusuubira nti ku bino, waakiri 19 bijja kukkirizibwa mu balimi.\nNga tetunnafulumya kika kiggya, tusooka kwebuuza ku balimi anti be baba bagenda okubirina nga ssinga babigaana tuba tuteganira bwereere.\nSsentebe w’ekitongole kya IITA mu mawanga g’Obuvanjuba bwa Afrika, Dr Vicent Manyong okuva e Tanzania, agamba nti, okukolera awamu ng’ebitongole ebinoonyereza ku byobulimi y’engeri yokka gye tusobola okwongera ku bungi bw’amatooke ge tufulumya.\nInnocent Ndyetabura okuva e Tanzania yagambye nti, Uganda ne Tanzania balina bingi ebibagatta ku nnima y’amatooke ng’ekimu ku byo ensi zombi zigalima okugalya ng’emmere n’okugafunamu ensimbi.\nEndwadde ezitawaanya ebitooke okuli obuwuka obusirikitu obulya emirandira, kayovu, kiwotokwa n’ebirala nabyo gyebiri ekitegeeza nti ssinga wabaawo okunoonyereza okw’awamu ebizibu basobola okubisaliramu awamu amagezi.\nDr Jerome Kubiriba agamba eyakuliddemu pulojekiti eno ey’okutumbula ennima y’ebitooke ey’omulembe wano mu Uganda (Agronomy) ate nga yaakukola n’e Tanzania agamba pulojekiti yaakumala emyaka ena nga yaakumalawo doola obukadde 14, mu za Uganda bwe buwumbi 51 n’obukadde 100.\nEbitundu ebirondeddwa mu Buganda bali mu Nakaseke, Ankole, oludda lw’olusozi Rwenzori ne Kirimanjaro.


Bukedde Online - 20 battiddwa mu kulwana mu Libya\nOwa Yemen naye akkirizza okuva mu buyinza\nMuseveni azzeemu ebibuuzo byâ€™abantu\nAbayeekera balabika baakozesezza obukodyo obwalagiriddwa bakomando ba Bungereza ne BufalansaÂ abaatuuse edda mu kibuga Benghazi.\nWadde ngâ€™amagye ga Gaddafi geebunguludde Misrata abayeekera be bafuga munda waakyo wamu nâ€™omwalo mwe bayisa ebyokulwanyisa wamu nâ€™abantu baabwe abaluimiziddwa ok\nWadde ngâ€™amagye ga Gaddafi geebunguludde Misrata abayeekera be bafuga munda waakyo wamu nâ€™omwalo mwe bayisa ebyokulwanyisa wamu nâ€™abantu baabwe abaluimiziddwa okubatwala e Benghazi okujjabibwa.\nEggulo abayeekera baalumaze beenywezza mu nfo ezibaddemu aba Gaddafi naddala ebizimbe ebiwanvu basajja ba Gaddafi kwe bateeze nâ€™emmundu eziriko ebitangaaza nga bakuba buli kiramu kye balaba kitambula wansi obutataliza mbwa wadde kkapa.\nKyokkaÂ omwogezi wa gavumentiÂ ya Libya, Moussa Ibrahim yalabudde abayeekera obuteeyibala nti ekibuga bakitutte nti kubanga amagye ga Gaddafi ge gasinzaako ekitundu ekinene eraÂ essaawa yonna omuliro guddamu okwaka.\nÂ AMERIKA EWEEREZZA ENNYONYI ENKESSI\nAmerika bwerabye basajja ba Col. Gaddafi bafunze ekyonga kwe kusindika ennyonyi zaayo enkessi ezaakazibwako erya â€˜dronesâ€™ zongere okuketta enfo ezirimu ebyokulwanyisa zisaanyizibwewo ennyonyi za NATO.\nMinisita wa Amerika owebyokwerinda,Â Robert Gates yategeezezza nti pulezidentiÂ Barack Obama akkiriza ennyonyiÂ zino okutwalibwa mu Libya.\nEnnyonyi zino Amerika ebadde ezikozesa ne mu lutalo lwa Iraq ne Afaghanistan. Wadde tezivugibwa muntu naye ziwangiddwako emizinga nâ€™ebikompola ebiwewufu nga zisobola bulungi nazo okukuba ekifo kyokka bwe kiba kyetaagisa ebyokulwanyisa ebyâ€™amaanyi okusingawo olwo basindika ennyonyi endala nga zi B 2 Stealth Bombers ne zikikuba.Â\nZasooseyo bbiri mu ddwaniro kyokka ate embeera yâ€™obudde embi mu Libya nâ€™etazitawaanya.\nEBIKWATA KU NNYONYI â€˜DRONESâ€™\nENNYONYIÂ ezevuga zokka Amerika zeesindise okukubaÂ GaddafiÂ ezimanyiddwa mu lulimi olwabulijjo nga â€˜dronesâ€™Â kyokka mu lulimi lwâ€™ekijaasi ziyitibwaÂ Â UAVs (Unmanned Aerial Vehicles) obaÂ RPAS (Remotely Piloted Aerial Systems).\nZirimu ebika bibiri okuli MQ-1B Predator ne MQ-9 Reaper nga mu kiseera kino Amerika ezikozesa mu Afghanistan ne Pakistan mu lutalo lwâ€™erimu nâ€™Abatalebaani wamu ne bannalukalala bâ€™akabiina ka al Qeada akaduumirwa Osama bin Laden.\nDrone esobola okukola emirimu omuli okuwuliriza emboozi zâ€™abogerera ku ssimu, okuketta omulabe kyonna kyâ€™akola, okuwunyiriza bbomu ezitegeddwa mu ttaka nâ€™okusaanyawo enfo zâ€™omulabe eziteetaaga byakulwanyisa bizito nnyo.\nZiriko kamera era zitambula bwe zikuba ebifaananyi ne zibiweereza abaii mu offisi. Drone esobola okumala mu bwengula essaawa 17 nga tekomyewo kunywa mafuta era wadde tebaamu mugoba naye zirina abagoba abatendeke nga bazivugira ku kompyuta.\nBwâ€™ebeera ku mulimu omugoba ono teyeebaka era buli kifaananyi kyâ€™eweereza akyekkaanya nâ€™abuuliraÂ bakamabe ekizuuliddwa. Eziri mu Afaghanistan abazivuga basinziira ku kitebe kyâ€™amagye ga Amerika mu ddungu lyâ€™e Nevada.\nEzikozesebwa Abamerika za sayizi za njawulo ngâ€™obumu butono ddala oyinza okukwata mu ngalo kyokka ngâ€™endala nnene ddala kumpi kwenkana nnyonyi nnwanyi.Drone ennene esobola okwetikka omuzinga gwa Hellfire oba bbomu ziyiikuula empuku ngaÂ Paveway II ne GBU-12.\nEnnyonyi eno esobola okuwenyuka kilomita 370 buli ssaawa. Zikolebwa kkampuni yaÂ General Atomics Aeronautical Systems. Mu 1994 lwe zaasooka okubuusibwa. EgulaÂ Doola za Amerika obukadde buna (mu za Uganda obuwumbi nga butaano).\nZirimu â€œsensaâ€, ttivi eza langi nâ€™ezitali, ebyuma ebiziyiza ennyonyi zâ€™omulabe okuzikuba, ebitangaaza ebiyita ne mu nzikiza okuzuula ebikwekeddwa ebuziizi gatakoÂ emizinga ne bbomu .\nMUJA KUGWA KU KYOKYA-GADDAFI\nCol Muammar Gaddafi ayongedde okulabula aba NATO ne bannaabwe Abamerika, Abafalansa nâ€™Abangereza nti bwe kabatanda ne baleeta amagyeÂ gâ€™oku ttaka ayabaalula enaaba esiridde.\nOmwogezi wa Gaddafi,Â Â Moussa IbrahimÂ Â yategeezezza nti abaagala okumanya nti Col Gaddafi yalya ennumba nâ€™abajaasi be balinde amagye amagwira gasonge ku ttaka lya Libya .\nBukenya ne Nsibambi baakusigala nga basasulwa\nBinaisa afudde akukkuluma


Bukedde Online - Freeman awawaabidde Butebi ku poliisi\nMujje mu Harvest Money musomesebwa okulimi...\nABAGAGGA Kiyimba Freeman ne Emmanuel Ssembuusi Butebi bongedde okutabuka. Katikkiro Charles Peter Mayiga ye yasooka okubatuuza batabagane ne bireme.\nFree Man ne Butebi\nKati Freeman addukidde ku poliisi n'awawaabira Butebi okumutiisatiisa okumukolako obulabe.\nFreeman era awawaabidde abasuubuzi munaana mikwano gya Butebi nti nabo bali mu lukwe lwa kumukolako bulabe.\nBabiri ku basuubuzi bano abatutumufu mu Kikuubo n'e Mityana, poliisi yamaze dda okubakwata n'ebaggalira ku CPS. Abaaakwatiddwa ye Saulo Mayanja alina edduuka e Mityana mu kibuga ne Fred Kasaalu naye alina edduuka e Mityana ne mu Kikuubo.\nPoliisi eragidde Butebi okweyanjula leero ku Mmande ku CPS. Ebbaluwa ya poliisi eyawandiikiddwa nga January 18, 2019, yalabudde Butebi nti bw'ateeyanjula bajja kumukwata. Ebbaluwa yassiddwaako omukono gwa Peter Kakonge abadde akulira Flying Squad.\nBino biddiridde obutakkaanya wakati wa Freeman ne Butebi obwatandikira ku kugula amaduuka ku Paaka ya takisi empya mu Kampala.\nFreeman ye ssentebe w'abasuubuzi abazimba amaduuka ku Ppaaka abeegattira mu kibiina kya New Taxi Park Lock-Up Owners Association. Ate Butebi yagula amaduuka 22.\nFreeman mukungu wa Kabaka era ssentebe w'olukiiko lwa Buganda Twezimbe ate Butebi naye mmemba ku lukiiko olwo era musuubuzi omututumufu mu Kikuubo n'e Mityana.\nBombi bava ku kyalo kimu Buswabulongo e Mityana. Butebi y'azaala omubaka Francis Zaake owa Munisipaali y'e Mityana.\nButebi agamba nti obutakkaanya buva ku kuwakanya pulaani y'amaduuka n'emiwendo gy'okugazimba, akakiiko ka Freeman bye kassaawo ku buli dduuka.\nButebi agamba nti emiwendo gyali giyitiridde okuba waggulu so nga naye muzimbi amanyi ebyetaagisa okuzimba amaduuka.\nButebi agamba nti mu nteekateeka y'okuzimba amaduuka yalina okufuna amaduuka ge 22, ku mwaliiro ogusooka ku kizimbe ekyasooka okuggwa.\nWabula Freeman teyamuwaako dduuka lyonna. Baazimba ekizimbe ekyokubiri era n'atafunako.\nKati baamuwadde ku kyakusatu, kyokka yaweereddwa wansi mu Besimenti (basement) ne ku mwaliiro ogusembayo waggulu ye Butebi ky'agamba nti ebifo ebyo tebisikiriza bakasitoma.\nAte Butebi okufuna amaduuka ku kizimbe ekyokusatu, agamba nti Freeman yasooka kumukozesa ndagaano mu maaso ga Ssentebe w'abasuubuzi b'omu Kikuubo, Hajji Muhamad Katimbo nga Butebi yeetondera Freeman bw'atakyaddayo kumwogerako kalebule.\nButebi agamba nti mu ndagaano mwalimu okumukkirizisa okumusalako amaduuka okuva ku 22 asigazeeko 14. "Byonna nabikkiriza nneme kuviiramu awo", bwe yategeezezza Bukedde eggulo.\nButebi yagambye nti Katikkiro yabatuuza abatabaganye kyokka ne batatuuka ku kukkaanya.\nENSONGA ZAMPITIRIDDEKO - FREEMAN\nBukedde bwe yatuukiridde Freeman eggulo yagambye: ensonga zampitiriddeko ne nzitwala ku poliisi. Biri mu mikono gya baabuyinza.\nEbbaluwa ya poliisi eyita Butebi yagambye: Tufunye okwemulugunya kwa Freeman ng'omutiisatiisa okumukolako obulabe. Freeman agguddewo omusango ku fayiro GEF 039/2018.\nMikwano gya Butebi abalala abaweereddwa ebbaluwa ezibayita ku poliisi olw'okutiisatiisa Freeman kuliko; Daudi Malagala (Katikkiro w'Ekika ky'Embwa), Fred Nkuubi Bagave, Henry Lutaaya, David Kateesa, Godfrey Buwembo ne Ronald Kivumbi.\nBonna basuubuzi b'e Mityana wadde nga babalagidde kweyanjula ku CPS e Kampala.\nKigambibwa nti babadde bateeka obubaka ku mikutu gy'ebyempuliziganya okuli facebook ne whatsapp nga batiisatiisa Freeman.\nKiyimba amaze ekiseera ng'akuumibwa abemmundu nga kigambibwa nti yanyweza ebyokwerinda kwe oluvannyuma lw'okutiisibwatiisibwa.\nKatikkiro okuyingira mu butakkaanya bw'abasajja ba Kabaka bano kyaddirira ebyali e Mityana bwe yali asolooza Ettoffaali.\nButebi yagaana okuwa Ettoffaali lye e Mityana oluvannyuma lwa Freeman okusembeza mukwano gwe Hajji Abbas Kalule Bakundula, kyokka bwe baali bavuganya ennyo ne Butebi.\nBaali mu Kibiina ky'abasuubuzi ekya Mityana United Traders Association(MUTA) nga kikulirwa Bukandula ate Butebi nga y'amumyuka. Butebi yava mu Kibiina n'akola ekikye ekya Mityana Traders Association (MITA).\nButebi yalasalawo Ettoffaali erirye n'abawagizi be okulyetwalira e Mmengo. Kyokka bwe baatuuka ku Bulange baasooka kubaggalira bweru nti baali tebasuubirwa era ne babuuzibwa lwaki tebaliweerayo Mityana. Kino kyali kikaluubiridde aba Butebi kubanga Bukandula ye Ssentebe w'okusolooza Ettoffaali e Mityana.\nEnteekateeka zaakolebwa Ettoffaali ne likkirizibwa okuweebwayo ku Bulange. Kyokka baasigala tebamatidde olwa Katikkiro obutasobola kubatikkula Ttoffaali n'abasindikira Minisita w'Ebyamawulire Noah Kiyimba.\nObutakkaanya bweyongera ku nkomerero y'omwaka oguwedde, Freemnan bwe yakulembera abadigize abaali ku lyato eryatta abantu be lyaggya e Ggaba ne libayiwa mu nnyanja okumpi ne Palm Beach.\nKigambibwa nti Butebi teyagenda kulaba Freeman wadde okumusaasira ekyalabwa nga Butebi obutayagaliza Freeman Kalungi konna.\nOkwo kweyongerako abaatwala amawulire mu nkambi ya Freeman nti aba Butebi baali mu kujaganya olw'ebyeryato. Era aba Butebi baali bakola ekisoboka okulaba nga Freeman ayonoonebwa mu mawulire.\nWabula Butebi yagambye nti ekyamugaana okugenda ewa Freeman yali yakagendayo enfunda ssatu nga Freeman amugobera ku geeti.\nKu luno nnatya okuswazibwa nga bangobera ku geeti. N'agattako nti mu Buganda omuntu tayinza kwagaliza munne kibi era "nange saagaliza Freeman kibi\nWabula Freeman abeere mwenkanya obutanyigiriza Baana ba Nambi".\nEmmanuel Ssembuusi Butebi\nGavumenti esindise obuwumbi 184 ez'emyooga mu disitulikiti ez'enjawulo


Bukedde Online - KIGGUNDU:Afudde musanyufu olw''okuvuga Kabaka ku mbaga ye\nKIGGUNDU:Afudde musanyufu olw''okuvuga Kabaka ku mbaga ye\nGavt. eyongedde okulabula abasomesa ku keediimo\nGen. Ssejjusa alekulidde mu Palamenti\nEZEKIEL Kiggundu Kawuki Maneeno 67, afudde yeewaana olw''okuvuga Kabaka ne Nnaabageraka ku mbaga yaabwe mu August wa 1999!\nBya ANTHONY SSEMPEREZA NE MADINAH NALWANGA\nEZEKIEL Kiggundu Kawuki Maneeno 67, afudde yeewaana olw'okuvuga Kabaka ne Nnaabageraka ku mbaga yaabwe mu August wa 1999!\nAbantu bangi bo babadde beewuunya Kiggundu eyeddira Enkima engeri gye yakongojjamu Kabaka sso ng'ennono ekkiriza ba Mbogo okukongojja Kabaka. Wabula nga tonnaba kusiikuka mmeeme, Kabaka ye yasiima Kiggundu okumuvuga.\nMmotoka ekika kya Lincoln Kabaka mwe yatambulira Kiggundu yekka ye yali asobola okugivuga mu ggwanga lyonna mu kiseera ekyo.\nKiggundu nga tannafa yayogerako ne Bukedde ku nsonga eno: Akakiiko akaaweebwa omulimu gw'okunoonya mmotoka z’okutambuza Omutanda bwe kaasalawo okutwala mmotoka eno, Kabaka agirabe, baagiwa nze ne ngoza n'okugisiimuula.\nNalagirwa okugitwala e Kololo Kabaka agirabe, era olwagikubako amaaso n'agamba nti 'Temuddayo kunoonya mmotoka ndala eyo emala!”\nOluvannyuma yambuuza amannya gange gonna ne ngamugamba wabula yakwatako lya Kiggundu."\nKiggundu yategeeza nga mulamu nti ne ku lunaku lw'embaga ya Kabaka bwe yali agenda okuvuga Kabaka hajji omu yamukeera n’amugamba nti, “Ggwe Kiggundu eyeddira Enkima mmotoka bw'eneekufaako olwo Kabaka onoomukola otya ggwe atali wa Mbogo?” Kiggundu teyamuddamu ye n'agenda bugenzi kubanga Kabaka ye yali asiimye.\nKigunda mu bintu bye yasinga okwegendereza ennyo ng’avuga Kabaka, ebirowoozo byonna yabissa ku mmotoka, era nti Kabaka yatuuka n’okumubuuza nti, "Emmotoka eno teriimu leediyo?" Ko Kiggundu nti Ssaabasjja mw'eri, ko ye nti teekako, yakyusa okutuusa Kabaka bwe yamuyimiriza. Olwo Kigundu ng'emmotoka agivuga sipiidi 10 zokka!\nKiggundu abadde munyumya era ku lw'embaga ya Kabaka abadde akyajjukira bulifukeesi ya Kabaka enkaddekadde, Kabaka gye yasooka mu mmotoka n’agituuza kumpi naye, olwo erudda n’etuulayo Omumbejja.\nOmugenzi Kiggundu ne nnamwandu Nangobi\nNnamwandu Margaret Nangobi Kiggundu agamba nti bba abaddenga anyumya nti bulifukeesi yamussa (Kiggundu) ku bunkenke sikulwa bagibba, era ng'emmotoka w'ebeera taviirawo dddala.\nWabula Kiggundu afudde ajjukira ebigambo Kabaka bye yamugamba ng'amaze okubavuga ne Nnaabagereka ku mbaga.\nAbaddenga akyogera lunye nti Kabaka yamugamba: “Kiggundu weebale kutuvuga bulungi! Rabbi Mulondo mwebaze okutuwa mmotoka.”\nEbyo Kabaka olwabimaliriza, Kiggundu n'aggya bendera ya Buganda ku mmotoka n'agiwa omukuumi ye n'avuga mmotoka n'agizza e Kireka ewa Rabbi Mulondo.\nN’okutuusa kati Rabbi Mulondo mmotoka eno agiwa ekitiibwa olwa Kabaka okugituulamu.\nKiggundu wadde talina kantu konna ke yalya ku mbaga ya Kabaka, kyokka agamba nti enjala teyamulumako. Afudde asabirira osanga aliddayo embuga, alye ku by'ataalya kw'olwo naye olumbe lubbi!\nEBIFA KU KIGGUNDU\nKiGGUNDU mutabani wa Misuseeri Kawuki ne Janet Namakula kati abagenzi, yazaalibwa mu 1944.\nBano baali batuuze b'e Kookootero- Kanjuki mu Bugerere.\nKiggundu yasomera Kisowera P/s , bwe yamalako n'agenda e Nairobi okusoma ebyobusuubuzi era yakuguka mu bwakitunzi.\nKyokka obwakitunzi teyabukola nnyo n'okuyingira obuserikale bwa poliisi nga bakyayambala empale ennyimpi. Yali ku nnamba 4902 ng'akolera Fort Portal era ye yavuganda abasibe baayo.\nOluvannyuma yannyuka omulimu ogwo n'atandika okuvuga sipensulo e Kampala ku mulembe gwa Idi Amin ng'avuga Anglia.\nBwe yafuna ku ssente, yatandikawo galagi ekanika emmotoka e Kireka. Kojjaawe Rabbi Mulondo alina bawala be mu Amerika, bwe baamusindikira emmotoka ey'ekika kya Lincoln, Kiggundu gwe baatuma e Mombasa okugivuga okugireeta olugendo olwamutwalira omwezi mulamba!\nEno y'emmotoka Kiggundu gye yavuga ku mbaga ya Kabaka.\nAfudde musanyufu olw''okuvuga Kabaka ku mbaga ye\nTimbe asikidde Lonyesi ku butendesi bwa Police\nMuseveni alabudde ku njawukana mu Basiraamu\nAbayimbi ababadde n'obufumbo bw'amakuuli\nBalooya ba Mumbere bayombedde mu kkooti\nAbasiraamu mu ggwanga lyonna bajaguzza okumalako ekisiibo\nTemwerabira makulu ga Ssekukkulu - Paasita Kiganda


Ssaabasajja Kabaka alagidde abakulembeze mu Bwakabaka okussaawo obuyiiya obwenjawulo mu nkola y’emirimu – CBS FM\nKatikkiro Charles Peter Mayiga ng’aggulawo olusirika lw’abakulembeze ba Buganda\nSsabasajja Kabaka Ronald Muwenda Mutebi II alagidde abakulembeze ku mitendera gyonna okussaawo obuyiiya obwenjawulo,okutuukiriza byonna ebibadde tebinakolebwa mu nteekateeka ya Buganda Namutaayiika eyémyaka etaano.\nNamutaayiika ono yayisibwawo mu mwaka gwa 2018, agenda kukomekkerezebwa mwaka oguggya 2023.\nSsabasajja alagidde abakulembeze okunyweza empuliziganya wakati wabwe ne bebakulembera.\nObubaka buno Omutanda abutisse Katikkiro wa Buganda Charles Peter Mayiga mu kuggulawo olusirika lw’abakulembeze ba Buganda,lutudde ku Nile Hotel e Njeru mu ssaza Kyaggwe.\nSsabasajja agambye ebigendererwa byÓbwakabaka byonna bisaanye bissibwe mu bikolwa sso ssi bigambo bugambo.\nOmutanda akinogaanyizza nti ”Teri kubuusabuusa embeera eyaleetebwa omuggalo gwa covid yakosa nnyo emirimu gyobwakabaka. Wabula tulina ssuubi emirimu gyakuddamu okutambula obulungi.\nTwagala tuteeke essira kwebyo ebikolebwa sso ssi kwebyo ebyogerebwa”\nAbalagidde okwewala okuyimba ennyo ebizibu n’okusomooza kwebasanga,wabula bakozese obuyiiya obusaanidde okubinogera eddagala.\nKatikkiro wa Buganda Charles Peter Mayiga mu bubaka bwe, agambye nti enfuga eya federo ekyali ku mwanjo era Obwakabaka sibwakussa mukono n’okumusomesa abantu amakulu ga federo.Agambye nti obwagazi bwénfuga eya Federo mu Buganda ne Uganda eyaawamu butunuulidde nnyo okubbulula abantu ba Buganda ne Uganda mu byenfuna , ebyobulamu , okukuuma obutondebwensi nókumalawo ebbula lyémirimu mu bavubuka,nébirungi ebirala bingi.Katikkiro agambye nti bino byonna byakukolebwa nga mulimu n’obugumiikiriza.\nAnnyonyodde nti ”Abanja federo alina okwewala entondo.Abanja bwafuna entondo ayinza okubulwako byakola”.\nKatikkiro agambye nti abakulembeze ne bebakulembera balina okwetunulamu okulaba oba ebikoleddwa bigasizza abantu,ate ebigaanye ebituli bizibibwe.\nOmumyuuka owÓkubiri owa Katikkiro era omuwanika wÓbwakabaka Owek Robert Wagwa Nsibirwa asabye abakulembeze ku buli mutendera mu Bwakabaka okutambuza Federo eyébikolwa, nga bwebalinda eyémpapula.\nOlusirika luno olutandise leero lwakukomekkerezebwa ku lwokuna nga 24.3.2022.Lutambulira ku mulamwa ogw’okunnyikiza federo ow’ebikolwa aluubirira okutumbula embeera z’abantu.Lwetabiddwaamu abakulembeze ba Buganda ku mitendera gyonna.\nMulimu abakulu b’ebika,ba minister, ababaka b’olukiiko,bakulira ebitongole,ab’amasaza,n’abalala.


Bukedde Online - Lutalo ne Chris Evans balojja laavu y’abakazi\nLutalo ne Chris Evans balojja laavu y’abakazi\nGaalubindi za SK Mbuga nazo zikwata obutambi?...\nLutalo ne Evans nga balojja omukwano gw'abakazi\nOMUYIMBI David Lutalo yalina omukazi, omuvubuka gwe yajja mu kyalo Benzie n’abatabula. Ne Chris Evans azze aganza abakazi kyokka bonna bamumenye omutima nga kati ali mu kunyiga biwundu n’eyasembayo omugagga yamumubbako n’amukuba embaga.\nBwe baasisinkanye nga banyumya ku bulamu bwabwe obw’obufumbo, baagenze okulaba nga balina bingi bye bafaanaganya kyokka ng’ekisinga okubagatta be bakazi okubamenya emitima olwo buli omu n’abuuza munne nti omukwano gwange nguwe ani?\nGye byaggweeredde nga bakoze oluyimba lwe batuumye ‘Nguwe ani?’.\nChris Evans: Mu kitundu kye agamba nti: abawala si beesigwa, balimba, babonyabonya abasajja ng’ate tebalina ngeri gye beerwanako. Babakuba kibooko kyokka nga tebasobola kuloopa nga batya okubasiba.\nAyongerako nti yalina omuwala n’amwagala n’omutima n’aguwaayo, ssente n’amuwa kyokka omugagga n’amutwala. Ekimuluma nti abawala b’omu kyalo n’ekibuga bonna be bamu ne yeebuuza nti lwaki ajjula n’atalya.\nYategeezezza nti bwe yafuna omulala naye ne bamutwala kubanga yali kikwangala nga yeewuunya lwaki alina omukisa mu bakazi ab’embaliga.\nBaafuna babeera beegonzagonza so nga ba genero mu bwenzi era eby’abakazi yabivaako yeebeera eyo yekka.\nAte David Lutalo: agamba nti omukazi nga waakamufuna taba na buzibu, omuyita ayitaba, emize gye abeera agikwekereza nga yeerungiya nga yenna abeera nga malayika.\nBwe wayitawo ebbanga atandika kuwenyuka, ayogera atulika ng’emberenge, akomawo atomera amalebe ng’olwo n’omwenge gumukutte emimwa n’ebigere.\nAli ku ssimu akuba n’obukule nga n’olungereza ayogera nti ‘‘I can stay without you’’.\nCHRIS EVANS OKIKOLA OTYA?\nAgamba nti engeri omuziki gye gugenda gukaluba, yaddayo okusoma essomo ly’okubala ebitabo (CPA) ng’ali mu mwaka gwakubiri. Kuno agattako okulunda enkoko n’okulima ng’abikolera Nakasongola. Alina n’ebintu ebirala ng’amayumba g’abapangisa era akubiriza abantu okwekubiriza okutereka embeera obutabanyiga.


Okulonda kwa Ssentebe wa NRM e Mityna kuzzeemu...\nMu NRM, Bukenya ne Mbabazi baali tebakwatagana bulungi era bombi baavuganyaako ku kifo kya Ssaabawandiisi mu 2010, wabula Mbabazi n’awangula.\nAbabaka 30 abamanyiddwa nga ‘bakyewaggula’ naddala abaawakanya eky’okuggya ekkomo ku myaka gya pulezidenti, nabo bayitiddwa mu lukuhhaana luno.\nOkusunsula abayitiddwa kwakoleddwa ku kisaawe ky’eggwanga e Kololo nga bakakasa\namannya g’abo abateekeddwa okwetaba mu nkiiko ez’enjawulo ezitegekeddwa era\nSalim Uhuru ( wakati) n’abamu ku bakiise.\nAbalala abaayitiddwa mulimu; bapulezidenti ne bassaabawandiisi b’ebibiina okuli; FDC, DP, UPC ne JEEMA. Bino bye bibiina ebirina ababaka mu Palamenti ya Uganda.\nRogers Mulindwa yagambye nti Pulezidenti Museveni era ssentebe wa NRM konsitityusoni y’ekibiina emuwa obuyinza okuyitayo abagenyi ab’enjawulo b’abeera ayagadde era mu ttuluba eryo, Mbabazi, Bukenya, Kazibwe n’abalala mwe bagwa.\nAbakiise bonna baakufuna ssente zeezimu nga bwe kizze kikolebwa emabega nga tebaawuddeemu buli omu gye yavudde n’obuwanvu bw’olugendo.\nBwokubisaamu 300,000/- n’omuwendo gw’abakiise 14,955 zibeera 4,486,500,000.\nNRM esaasaanyizza ssente endala mu kupangisa ekisaawe ky’e Namboole, okuliisa abantu abaneetaba mu ttabamiruka,okupangisa ebyuma, okulanga n’okukubisa ebiwandiiko ebyenjawulo, okugula engoye, n’okusasula abakozi ab’enjawulo.\nOmuwendo gwa ssente zennyini ezigenda okusaasaasanyizibwa tezimanyiddwa mu bujjuvu era Rogers Mulindwa, omwogezi wa NRM yagambye nti ebya ssente bajja kubyogerera mu kifo ekituufu kyokka n’agumya abakulembeze bonna mu kibiina nti\nBwe yabuuziddwa ssente gye zaavudde ezaategese ttabamiruka yagambye nti ng’ekibiina kirina ssente zaakyo ze kitereka.\nYawadde eky’okulabirako nti mu kulonda ababaka ba Palamenti buli ayagala okwetaba mu kamyufu asasula 2,000,000/-. Oyinza okwesanga ng’abantu munaana be bavuganyizza mu kamyufu ka konsitityuwensi emu ne baba nga bafunye obukadde 16.\nEkkubo ery’okubiri buli mubaka wa Palamenti ali ku tiketi ya NRM aliko omutemwa ogumusalibwako buli mwezi ne gugenda mu ggwanika ly’ekibiina. Waliwo ne ssente eziva mu Gavumenti eziweebwa ebibiina byobufuzi ebirina ababaka mu Palamenti nga\nMulindwa yagambye nti kuno kw’ogatta n’emikwano gya NRM abali mu ggwanga amalala abawaayo ssente buli lwe wabeerawo obwetaavu.\nYagasseeko nti abakiise bonna bajja kwetambuza okutuuka e Kololo awali okwekebejja amannya n’okugenda e Namboole. Kyokka oluvannyuma entambula yaabwe ejja kubaddizibwawo.\nMu kiseera kino amannya g’abakiise gonna gaamaze okutimbibwa ku ofiisi za NRM mu\nBAGENDA KUKYUSA AMATEEKA G’EBYOKULONDA\nKasule Lumumba yasinzidde mu lukiiko lwa bannamawulire gye buvuddeko n’ategeeza nti omulamwa gwa ttabamiruka omukulu gwa kukyusa Ssemateeka wa kibiina nga beetegekera okulonda kwa 2021.\nak’okusimba mu mugongo. Kino bakyesigamya ku buwanguzi obwatuukibwako mu kulonda kwa LC okwalaga nti kusoboka ate nga kutwala ssente ntono.\nLumumba agamba nti kino n’olukiiko lw’ekibiina olufuzi olw’oku ntikko olwa CEC lwamala okukiyisa era ekirindiriddwa kwe kukissiza ddala mu konsitityusoni y’ekibiina.\nSsaabawandiisi w’ekibiina ajja kwogerako eri abakulembeze ababuulire ebituukiddwaAko buli basemba kutuula mu 2015 awamu n’okusoomooza kwe basanga.\nMulindwa yagambye nti ababaka ba Palamenti aba NRM, abamanyiddwa nga bakyewaggula 30 abaawakanya eky’okuggya ekkomo ku myaka gya Pulezidenti bayitiddwa mu ttabamiruka.\nKyokka baweereddwa akakwakkulizo k’okujjira mu ngoye za langi y’ekibiina eza kyenvu kuba ze za NRM. Awulira ng’ayagala kwambala langi ndala ng’emmyuufu\nLumumba yasooka kutegeeza ng’ababaka bano bwe baali tebayitiddwa mu ttabamiruka, kyokka akulira eby’amateeka mu kibiina Oscar Kihika n’amuwandiikira\nebbaluwa ng’amuwabula nti bateekeddwa okubeerayo kuba bammemba ba NRM abatayinza kusibirwa bweru.\nempisa akakulirwa omumyuka wa ssentebe asooka, Hajji Moses Kigongo. Kyokka beesanze ng’akakiiko kalina abantu ababulako Pulezidenti b’agenda okulonda mu lukiiko lwa NEC olw’omulundi guno.\nOmubaka Robert Migadde (Buvuma) omu ku baawakanya eky’okuggya ekkomo ku myaka gya Pulezidenti yagambye nti ye ng’omuntu mwetegefu okwetaba mu ttabamiruka kuba tavanga mu NRM.\nSsemateeka wa NRM alina abantu b’alambulula abateekeddwa okwetaba mu ttabamiruka w’ekibiina okuva mu ggwanga lyonna okuli:\nSsentebe w’ekibiina, omumyuka asooka owa Ssentebe (Haji Moses Kigongo), omumyuka ow’okubiri owa ssentebe (Rebecca Kadaga), abamyuka bassentebe ab’ebitundu okuli; Obuvanjuba, Buganda, Obukiika kkono, Obugwanjuba, makumbiKampala ne Karamoja.


Bukedde Online - 'Mmaze emyaka 49 nga sisalako nviiri, nkungubagira Lubiri'\n'Mmaze emyaka 49 nga sisalako nviiri, nkungubagira Lubiri'\nZiizino emmotoka ezisinga okujjumbirwa ba ...\nOkumanya twekalakaasa n’abasajja okusala ebirevu baakuvaako ne bitandika okubasaakaatira nga kw’otadde n’obutasalako nviiri.\nNakitto yasazeeko enviiri ze ezibadde zifuuse ekitalo.\nSafiya Nakitto Kiweweesi, omutuuze w’e Katooke mu Nabweru yazaalibwa ku mulembe gwa Ssekabaka Chwa.\nEbyaliwo ku kulumba Olubiri n’ebyaddako abinyumya bwati: Obote bwe yali tannalumba Lubiri, lwalina amateeka gaalwo ng’omukazi abeera mu Lubiri bw’atuuka okugenda mu nsonga yawalirizibwanga okusooka okulufuluma n’adda wabweru.\nObote we yalumbira Olubiri nali nnaakamala okusiba enviiri zange ebituttwa era olwafuna amawulire ag’ennaku nga Kabaka Muteesa II bw’awahhanguse, okuva olwo saddamu kusalako nviiri zange.\nWadde nali muwala mu kiseera ekyo kyokka ntuuse kukaddiwa nga nnina enviiri zange nninda Muteesa akomewo ndyoke nzisaleko.\nEkyennaku enviiri zange sisobodde kuweza nazo myaka 50 nga Buganda ejjukira olunaku luno olw’ebyafaayo olw’abantu abaazinsalako obulwadde bwe bwannumba omwaka oguwedde!\nNakitto ng'akyalina enviiri ze\nEkyakkakkanya abamu ky’ekikolwa kya Amin eky’okuzza enjole ya Muteesa. Abamu ku Baganda abafaanana nga nze tetwakkiriza nti ddala y’enjole ye.\nObote yatwononera ensi yaffe, tunuulira abakazi ensangi zino bwe bambala ogeraageranya n’omulembe gwaffe we twayambaliranga ne tuggumira, ensi eyonooneka etya ng’abakulembeze balaba?\nAbakazi abakulu n’abawala abavubuka tokyayawula kuba bonna bambala , obuwale obw’omunda bonna babuyisa wabweru, ebisambi n’amabeere tebakyabiwa kitiibwa!\nBusuuti yaffe nayo ndaba batandise okugitungamu omusono ogutategeerekeka ogw’ekiteeteeyi kuba gomesi entuufu erina okubeerako omudalizo era ng’omukazi okugyambala alina okusooka okwambala engoye ez’omunda okuli akawale ak’omunda, akaleega amabeere, ppeti oba ekipumpuliya n’ekikooyi n’alyoka yeesiba n’ekitambaala n’aggumira.\nNamutebi amufukuutiridde ewa Namuleme gy'akyadde\nAsibidde ku wa diguli eyasoma\nAjuliridde okusuza mwannyina


Bukedde Online - Asazeeko mukazi we obulago n’amabeere ng’abaana balaba\nAsazeeko mukazi we obulago n’amabeere ng’abaana balaba\nSeya akubye ku matu\nEnkalu zeyongedde mu mpaka z'obubina\nETTIMA! Yasoose kumulabula emisana nga bw’ajja okumutta, omukazi n’abiyita eby’olusaago. Yagenze n’awagala ekiso n’akomawo n’abaako w’akiteeka era obudde olwazibye eyo nga ku ssaawa 4.00 ne bayingira obuliri okwebaka.\nYazuukuse ku ssaawa nga ziyingira 5.00 ez’ekiro n’abaka ekiso ke n’asalako mukazi we obulago ng’embuzi ng’abaana balaga n’okuwulira okulaajana kwa nnyaabwe. Ettemu lino lyabaddewo mu kiro ekyakeesezza Ssande ku ssaawa 5:00 e Luteete- Gayaza. William Bizimungu, omutunzi w’amata ng’agatambuliza ku pikipiki bwe yavudde mu mbeera n’atta mukyala we Justine Kaitesi amanyiddwa nga Maama Rachael.\nYamusaze obulago ng’embuzi mu maaso g’abaana baabwe abasatu okuli n’owemyaka ebiri era ssinga abatuuze tebaayanguye kudduukirira kigambibwa nti nabo yabadde agenda kubatta. Olwamalirizza okumutta n’afuluma wabweru yenna ng’awaga n’okwewaana nti amaze okumutta n’ayita abatuuze naye bamutte. Wabula baamukubye emiggo n’avaamu omusaayi era poliisi we yatuukidde ekiro n’etwala omulambo mu ggwanika e Mulago ne Bizimungu n’atwalibwa okufuna obujjanjabi.\nEkiso kye yakozesezza abatuuze baakirabye nkeera wabweru. Rachael Batamuliza muwala waabwe omukulu ye yayise baliraanwa nga kitaabwe atabuse.\nAbafumbo bano bazze bafuna obutakkaanya ng’omukazi agamba bba talabirira waka era azze anoba enfunda eziwerako n’akomawo olw’abaana nga ku Lwomukaaga ensonga omukyala yazitutte ku LC eyayise Bizimungu okuzigonjoola. Kigambibwa nti ebyavudde mu lukiiko bye byamunyiizizza n’agenda awagala akambe ke yakozesezza okumutta.\nBizimungu okuva lwe yafuna akabenje omwaka oguwedde abadde takyakola ng’alina gwe yawa amukoleko. Abatuuze bagamba nti ssente alina kuba alina enju z’abapangisa nga buli mwezi asoloozamu emitwalo 54 kw’agatta ez’amata. Waabaddewo okusika omuguwa mu ba famire zombi ku asigaza abaana.\nEYADDUUKIRIDDE ENDUULU AYOGEDDE\nJawuhara Nakakawa muliraanwa eyasoose okudduukirira agamba nti omukazi abadde afumbira ku bugubi ng’ebiseera ebimu abadde anoba n’akomawo olw’abaana.\nNze olwawulidde enduulu nagenze mu nju yaabwe ne nsanga ng’ekisenge bakisibye ng’omukazi asaba buyambi. Nakutte ebitundu bya bbulooka ne nkuba oluggi ne lweggula ne ndeekaana nti totta mukazi.\nYavudde ku mukazi n’ambuukira ng’alina akambe ng’ayagala kunkuba ne nziruka. Abaana baabadde ku bitanda waggulu. Alina omupangisa avuga bodaboda eyamututte okuwagala ekiso era twabitegedde luvannyuma nti kye yakozesezzaOmwana omukulu annyonnyola\nBatamuliza muwala waabwe omukulu ow’emyaka 12 agamba: “Taata yafuna akabenje era abadde takyakola.\nAzze ayomba ne maama okumala ebbanga kyenkana buli lunaku ng’entabwe eva ku taata kugaana kutuweerera n’okugaana okutugulira emmere awaka. Maama abadde ayomba nga yeebuuza gy’ateeka ssente kuba alina emizigo gy’abapangisa egiri okumpi ne we tusula.\nKu Lwomukaaga taata yagambye maama nga mpulira nti nja kukutta ne ng’amba maama aveewo agende n’anziramu nti mwana wange byonna bya Katonda. Bwe ng’enda ate mmwe mbalekere ani bw’anaaba asazeewo okunzita sirina kyakukola.\nTaata yayambuseeko mu katawuni k’e Luteete bwe yakomyewo yasanze maama yeebase nga naffe tuli ku bitanda waggulu n’atugamba twebake. Baali baayawula ebitanda maama ng’asula yekka ne taata ng’asula ku kitanda kirala. Taata yagenze ku kitanda kya maama nga yeebase n’amutuulako n’atandika okumukuba. Nnakubye enduulu muliraanwa n’ajja n’akuba amayinja ku luggi ne nfuluma. Nnalese maama alaajana ng’asaba buyambi bajje bamutaase.\nOlwo muto wange Steven Kakwaya yabadde asigaddeyo mu nnyumba era ye yalabye taata ng’afumita maama waffe.\nSsemakula ssentebe w’ekyalo agamba nti ‘‘ku Lwokumukaaga twatudde mu nsonga za Bizimungu ne mukyala we ng’omukyala agamba bba tabawa kyakulya n’ebyetaagisa ebirala era aba famire y’omusajja olukiiko baalubaddemu ne tuteesa ku Bizimungu akwate emizigo 4 ku 7 gy’alina aweeko omukazi asobole okufuna ky’aliisa abaana. Kino Bizimungu yakiwakanyizza omukazi n’amusaba amuwe kapito wa kakadde kamu afune ky’akola Bizimungu n’agamba nti ajja kusobola mitwalo 30 era n’agimuwa.\nYagasseeko nti ayagala omukazi ave mu nju amufunire omuzigo ku z’abapangisa kuba ye ayagala kuwasa mukazi mulala. Ekirala twateesezza Bizimungu awenga mukazi we 10,000/- buli lunaku ez’okuguliramu abaana emmere era ne tukola n’endagaano n’agiteekako omukono.\nAkoze bubi okutta omukazi kuba amubeereddewo mu buli mbeera era mu 2009 yafuna akabenje omukazi n’amujjanjaba. Mu 2018 yaddamu n’afuna akabenje era omukazi n’amujjanjaba


Bukedde Online - Abaserikale abakuuma Kabaka bafunye omuduumizi omupya\nAbaserikale abakuuma Kabaka bafunye omuduumizi omupya\nAb'e Makindye baloopedde RCC abamenyi b'amateeka\nKazimba y'omu ku batunuuliddwa okusikira S...\nAdded 18th June 2012\nAKULIRA ebyokwerinda kwa Kabaka akyusiddwa n’asikizibwa munnamagye omulala aggyiddwa ku kitebe ky’amagye e Bombo.\nCapt. Steven Kisitu Mivule kati y’aduumira ekibinja ekikuuma Kabaka nga yazze mu bigere bya WO1 David Kibuuka.\nOmuduumizi omupya yatandiseewo enkola ey’okukezaanga abaserikale ba kabaka mu dduyiro buli lunaku gwe batandika ku makya ne bannyuka ku ssaawa musanvu ez’omuttuntu okubakuuma nga bali ‘fiiti’ basobole okukuuma obulungi Kabaka.\nOkutendekebwa kuno kukolerwa mu Lubiri e Mmengo era nga kwabuwaze eri buli muserikale akuuma Kabaka.\nAbakuumi balondebwa batya\nAbantu abatendekebwa okukuuma Kabaka basunsulwa Mmengo ebalondoola okuviira ddala gye bazaalibwa, empisa zaabwe, n’ebintu ebirala bingi era abo abayise mu kakunguuta bakwasibwa eggye lya UPDF\nMu kaweefube w’okunyweza ebyokwerinda kwa Kabaka, wagunjiziddwaawo ekibinja ekirala ekizibizi okuyambako ku basirikale abakuuma Kabaka era ng’ekibinja kino okusinga abantu abakibeeramu basinga kwetegereza bifo Kabaka wabeera naddala ku mikolo n’awakung’aanidde abantu abangi.\nEkibinja kino kikulirwa munnamagye eyawummula James Katende nga yamala ebbanga ddene ng’atendeka abantu mu bya Mchakamchaka mu bitundu ebitali bimu naddala mu Buganda.\nOlw’okusobozesa ab’ekibinja kino okukola obulungi emirimu gyabwe, Kabaka yalagidde ab’ekitongole kya Buganda Land Board kibaweeyo ensako eya buli mwezi.\nMu balala abali mu kibinja kino ye Mulongo Babirye eyamanyika ennyo mu myaka gy’e 1990 ng’omu ku bakuumi ba Kabaka omukulu.\nBabirye muwala wa Mw. Matia Tebyasa eyaliko Meeya wa Masaka era ng’ekimu ku bimujjukirwako bwali bukambwe bwe yali akozesa ng’akuuma Kabaka kyokka nga obukambwe buno bwali bwa nsonga yakwagala Kabaka we.\nâ€˜Bow Tieâ€™ tegenda mu ofiisi\nOkola otya okuggya omusajja ku bwenzi\nAlemeddwa okufuna olubuto\nMmukwate wa awamucamula?


Abavubi b'e Nkombe -Buikwe batabukidde ababaka...\n“Njagala okutegeeza Bannayuganda bonna nti kikakasiddwa nti omwoleso gwaffe gwakubeerawo emyaka esatu egiddako.\nOmwoleso guno guyamba abalimi, abalunzi n’abalala abaliko bye bakola mu bulimi, obulunzi n’obuvubi okwongera okuyiga ebintu eby’enjawulo n’okutumbula emirimu gyabwe,” Kabushenga bwe yagambye.\nYeebazizza abantu abalala ne kkampuni abassa ssente mu mwoleso guno n’agamba nti guyambye nnyo okutumbula obulimi n’obulunzi mu Uganda.\n“Waliwo abatusaba tutandike okutambuza omwoleso mu bitundu eby’enjawulo oba waakiri okugutegeka emirundi ebiri mu mwaka wabula kino kitegeeza ssente.\nKye tukakasa abantu nti buli mwaka omwoleso guno tujja kugwongerangamu ebinnonoggo n’ebyokuyiga,” Kabushenga bwe yagumizza.\nOmubaka wa Budaaki mu Uganda, Henk Jan Baker yagambye nti kino bakikoze okulaba nga batumbula obulimi n’obulunzi mu Uganda okusobola okukyusa embeera za Bannayuganda.\n“Nga Budaaki tuli basanyufu okulaba nga tusobola okuyamba okukyusa embeera z’abantu mu Uganda. Tukimanyi nti okulima n’okulunda Bannayuganda kwe bayimiridde mu byenfuna ng’okubitumbula kitegeeza kutumbula byanfuna byabwe,” Baker bwe yagasseeko.\nKabushenga yategeezezza nti omwoleso gw’omwaka ogujja (2020) gwakubeerawo nga February 14 - 16, 2020 era ng’enteekateeka egenda kwongera okubeera ey’omulembe.\n‘Komando’ mpolampola tontulisa\nKadaga alaajanidde China okukomyawo Bannayuganda abaasibibwa mu makomera


Bukedde Online - Engeri omukazi omufumbo gye weggyamu ensonyi mu kisenge\nBiibino ebiremesa abafumbo okwetaaya mu kisenge\nBakoze kondomu ezipima amaanyi g'ekisajja ...\nBULIJJO abakyala abafumbo babagamba okweyisa obulungi mu nnyambala, endabika n’entambula nga bali ku mirimu gyabwe ne mu bifo eby’olukale, wabula bwe kituuka mu kisenge yandibadde teyeemotyamotya.\nOmukyala ng'anoonya omwami\nKino tekitegeeza nti tosigalamu ka buntu wabula tolina kwekwatakwata wabula olina okubeera omukalu ekimala kuba ekyo abasajja bakyagala nnyo.\nMuky. Raphaelina Nakabuubi aludde ng’abuulirira abakyala abafumbo agamba nti; Omukyala yenna ayagala okukuuma obufumbo bwe n’okufuna essanyu mu maka talina kutwala nsonyi mu buliri.\nAbakyala abamu balowooza nti bwe banaatwala obukodyo bw’omukwano mu buliri omusajja ajja kumulaba nga malaaya. Ekyo ky’olina okubeera mu kiseera ekyo era weeyambule ensonyi onyumirwe ekyakututte mu kisenge.\n“Abakyala abafumbo okutwala ebirowoozo mu buliri nga mwetya olw’omugejjo, oba oli mutono oluusi ne weekomomma ng’olowooza ku nkovu gy’olina ku kisambi ng’ogamba nti omusajja gy’atunuulidde oba mugaba akujjudde ku bisambi ne ku kabina, ebyo tebikola kuba yagenda okukuganza ng’amanyi sayizi yo, era gikozese okutuukiriza ekyo ekikututte. Okusobola okutuuka ku kino Nakabuubi agamba nti;\n1 Kirungi ebirowoozo n’obwongo byonna obisse ku kikututte mu buliri osobole okutuuka ku ntikko y’omukwano. Munno bw’aba alina w’atakutte ng’owulira nti we wava obusimu, osobola okukyekola oba okumulaga ekkubo. Era bw’aba alina ky’akola n’owulira nti ocamuse era mugambe ate omwebaze.\n2. Okuyiga omubiri gwo. Ssinga weetegeera bulungi, kijja kukuleetera okunyumirwa ekisenge. Tolowooza nti bamalaaya abalenga akaboozi be bokka abalina obukodyo. Ebintu byonna bye bakola n’omufumbo osobola okubikola munne n’awoomerwa omukwano. Okuyiga omubiri gwo kitegeeza okumanya ebifo ebikusumulula era kiba kirungi n’obimugamba, aleme kuteebereza. Kino kijja kubayamba mwembi, kubanga ajja kwanguyirwa okukusanyusa ate nga naawe ofunamu.\n3 Ssenga Hamidah Namatovu nga naye abuulirira abaagalana agamba nti; Omukyala omufumbo okweyisa nga malaaya mu buliri asookera ku nnyambala. Obugoye bulina kuba bumpi ddala era nga butangaala. Kino kireetera omwami okuguma n’afuna w’atandikira okukugambako. Agamba nti waliwo n’ebika bya kalifuuwa ebimu nga binafuya ku bwongo ne bumalamu omukazi ensonyi. Zino kyandibadde kirungi omukyala okuzeefunira.\n4 Enjogera nayo erina okukyuka ssaako ennonda y’ebigambo by’ayogera nga bali mu mukwano. Enkola y’okwogera ng’ebigambo bikutukakutuka eyanguyira bangi ate nga tekaluubiriza, ate ng’enyumira amatu ekyongera omusajja apetayiti emirimu ne gigenda bukwakku.\n5 Agattako nti abakyala ng’oggyeeko ekikolwa kyennyini, naye ebintu ebirala nga engeri gy’oyalamu obuliri nayo erina okuba ng’esikiriza. Omusajja bw’ayingira mu kisenge nga buli kiseera asangamu ekipya talaba nsonga lwaki addukira ewa bamalaaya abatonaatona obuliri okusikiriza abasajja. Osobola okussako obumuli bw’omutima, langi z’omwami z’asinga okwagala n’okuyiwamu ku pawuda. Ettaala z’oteeka mu kisenge nazo nkulu kuba bw’ebeera n’ekitangaala ekisikiriza amaaso munno bw’ayingira amanya nti omwetegekedde, era kizibu naye obutakukolera ky’oyagala.\n6 Engeri gye weekolako nakyo kikulu. Abakyala abo abalenga ogw’ensimbi bafuba okwenyiriza munda ne ku ngulu. Kino kitegeeza nti naawe olina okwekuuma ng’oli muyonjo ekiseera kyonna, munno aleme kukwenyinyala mu mbeera yonna. Ate ekirala bwe weekolerako munno ng’oli mu kisenge amanya nti olina ky’omusuubiramu era naye kijja kuba kizibu obutakikukolerako ne munyumirwa omukwano.\n7 Isaac Mwesigwa, omubuulizi mu kkanisa ya Katwe Martyrs’ Church mu busabadinkoni bw’e Mengo agamba nti omukyala omufumbo alina okwewala ensonyi mu kisenge. “Waliwo abakyala abatasikiriza n’akamu mu kisenge.\nOkugeza osalawo otya okubeera nga buli tawulo gye weesiba ng’oli mu kisenge ebeera ekubuna wonna okutuukira ddala ku bukongovvule? Bw’agyesumulula ne yeesogga ekisenge n’aggyako ettaala ne yeebikka n’omutwe, olwo ow’ekika ekyo ayinza atya okunyumirwa omukwano?” Agamba nti abalala beesiba leesu mu kisenge ne batuuka n’okusula nga bazeesibye.\nOmukazi omufumbo ateekeddwa okubeera n’obugoye obusikiriza amaaso. Balo bw’aba tabukugulidde, ggwe bwegulire, bwe bunaamusanyusa ojja kulaba nga naye olw’olumu akuguliddeyo.\nAbakyala abamu balina obukambwe mu kisenge ebintu ne babikola nga tebafaayo n’atuuka n’okugamba omusajja nti bw’omala ombikke, malaaya gw’asanze mu kkubo tasobola kugamba kino musajja era ajja kumuggyirayo obukodyo bwonna gwe akambuwala amaka gakufe.\nAte Esther Sevviiri Nantaba omusomesa era ng’abuulirira abakyala n’abaami abagenda okufumbiriganwa mu Martyrs Church e Katwe ekimu ku by’olina okukozesa mwe muli olulimi olusikiriza ate nga n’ebigambo okozesa ebyo byennyini so ssi kubisabika, kubanga mu kisenge kiba tekyetaagisa.\nAgattako nti; Omukyala yenna yandibadde n’ekifaananyi ekiggyayo obulungi bwe kye yatimba mu kisenge kye, nga munne buli lw’akiyingira kw’atuukiza amaaso, era buli lw’akitunulako tayinza kusigala kyekimu. Wabula abafumbo batono kino abakikola.\nEkirala, ekisenge kyo tekirina kubulamu bwakulya obutonotono nga sswiiti, cukuleeti, kuuki, bisikwiti n’obwokunywa obutonotono. Ky’olina okumanya nti oluusi abasajja eyo ebbali gye balaga abakazi abo bamanyi obubabudaabuda nga babawa ebyokulya era abasinga bye bibasibayo.\nSevviiri agattako nti okwaniriza munno mu kisenge nayo nsonga nkulu. Abakazi bangi kino baakisuula dda. Buli lw’oyaniriza munno obusimu bwe bulinnya n’ayongera n’omutindo gw’omukwano gwe gyoli.\nOmukyala omufumbo mu kisenge olina okuba n’amaaso agalimu omukwano, togamaggula, bumagguzi wabula yiga okutunuza omukwano ng’amaaso makkakkamu kubanga gatuusa mangu obubaka eri munno.\nSsalongo Gamulengejja Matovu ow’omu Kampala agamba nti n’abasajja tebalina kuba na nsonyi nga bali mu bufumbo. Okugeza, teyandirekeredde mukazi mu kisenge mu nsonga z’omukwano. Bw’osalawo mwesanyuse kakasa nga munno atuuse ku ntikko aleme kuwankawanka.\nEkirala, weete munno akulabe bw’oswakidde, kijja kumwongera obwagazi. Naye abamu obuwale babwambulami nga bayingidde obuliri, olwo munne n’asigalira kuteebereza nga bwe wakula. Munno era muteeketeeke mu ngeri entuufu ng’okozesa obukodyo obunaamwongera obuswandi.\nBw’onookikola obulungi, munno tayinza kusigalamu kakunkuna era naye ajja kukusanyusa. Abakyala n’abaami kasita mwekomomma mu kisenge ne mutwalayo ensonyi bamalaaya bajja kubatwalako obufumbo era amaka gaba gabalemyen okutambuza.\nManuel alemeddemu looko ya korol\nHohe afiiridde mu nnyanja


Bukedde Online - Akafubo ka Kyagulanyi n'ababaka ba NUP\nBobi ng’ali ne mukyala we, Barbie Itungo eggulo.\nAKAFUBO ka Kyagulanyi n'ababaka ba NUP kaasinze kutambulira ku kiki kye bazzaako oluvannyuma lw'akalulu okuggwa.\nRobert Kyagulanyi Ssentamu (Bobi Wine) mu bukulu bwe nga Pulezidenti w'ekibiina kya NUP yayise ababaka 61 abaayitiramu ku kkaadi y'ekibiina ky'akulira era abasinga obungi bazze.\nGuno gwe gwabadde omulundi ogwasoose abantu okukkirizibwa okutuuka ewa Kyagulanyi okuva akalulu ku Bwapulezidenti lwe kaakubwa era abaserikale ne basalako amaka ge ne bamalawo ennaku 12 okutuusa kkooti lwe yawadde ekiragiro ekibagobawo.\nAkafubo kano kaalina okubeerawo amangu ddala ng'akakiiko k'ebyokulonda kaakalangirira ebyava mu kalulu wabula ababaka abaagendayo baalemesebwa okutuuka ewa Kyagulanyi era omubaka wa Mityana Francis Zaake yafuna ebisago eby'amaanyi ng'agamba nti yatulugunyizibwa abaserikale abaamukwata ng'agenda ewa Kyagulanyi.\nEBYABADDE MU KAFUBO\nKyagulanyi yasoose kwogerako ne bannamawulire, oluvannyuma ne yeesogga akafubo n'ababaka, wabula akafubo kano kaabadde ka kyama.\nEnsonda zaategeezezza nti ekibuuzo ekinene Kyagulanyi kye yatadde mu ddiiro kyabadde kya kusalawo kye bazzaako nga bagoberera ebyalangirirwa akakiiko\nk'Omulamuzi Simon Byabakama ebyava mu kalulu akaakubwa nga January 14, 2021 bwe yalangirira Pulezidenti Museveni ku buwanguzi era Kyagulanyi ng'ali mu kifo\nkyakubiri n'obululu obukunukkiriza ebitundu 35 ku buli 100.\nOmu ku baabadde mu lukiiko luno olwakubiriziddwa Kyagulanyi yennyini yategeezezza Bukedde nti ensonga y'okutwala omusango mu kkooti ye yasinze okubeerako enkalu.\nAbamu baabadde bagamba nti okugenda mu kkooti kubeera kumala budde kubanga tebalabawo mbeera ya balamuzi kusazaamu buwanguzi bwa Museveni.\nKyokka abalala baabadde basemba eky'okugenda mu kkooti nga bagamba nti kijja kwongera okukuba ebituli mu buwanguzi bwa Museveni nga NUP eyanjudde obujulizi bwonna bwe baakungaanya ne babwoleka ensi yonna ku bubbi bw'obululu bwe\nbalumiriza nti bwali mu bitundu by'eggwanga ebiwerako.\nBaasazeewo okwongera okwebuuza ku bantu abalala be bakolagana nabo okufuna endowooza yaabwe balyoke basalewo ekisembayo.\nKyokka bonna bakkaanyizza nti bagenda kusigala ku mulamwa gw'okulwanirira enkyukakyuka mu ggwanga nga bayita mu nkola ezikkirizibwa mu mateeka.\nBaasazeewo n'okwongera amaanyi mu kaweefube w'okulwanirira aba NUP abali\nmu makomera basobole okuyimbulwa era mu bano mulimu Eddie Mutwe (Ssebuufu) eyali akulira ebyokwerinda bya Kyagulanyi, Nubian Li, n'abalala omuli n'abo abaawangudde nga bali mu makomera basobole okuyimbulwa.\nMu kafubo ako era abaalondeddwa ku bubaka baasazeewo okuwaayo omutemwa ku nsimbi z'emisaala gyabwe egya buli mwezi nga bazizza mu nsawo y'ekibiina okukisobozesa okutwala kaweefube w'okuleeta enkyukakyuka abaabawadde obululu gye baagala.\nWabula tebaasazeewo bungi bwa ssente buli mubaka z'anaawaayo ne kisindikibwa eri eggwandiisizo lya NUP okuvaayo n'emiwendo gikubaganyizibweko ebirowoozo.\nKyasaliddwaawo abaalondeddwa babategekere emisomo ku buvunaanyizibwa bwe boolekedde n'enkola za Palamenti gye bagendamu era omubaka Matthias Mpuuga ne Muwanga Kivumbi ne baweebwa obuvunaanyizibwa okukulemberamu kaweefube w'okubangula ababaka ku nzirukanya ya Palamenti.\nKyokka era baasazeewo n'okussaawo akakiiko akakwasisa empisa okutunula mu kwemulugunya okuzze kutwalibwa mu bakulembeze b'ekibiina abaasalawo okulekawo abeesimbirawo ku kkaadi y'ekibiina (manvuuli) ate ne bawagira abeesimbiddewo mu bibiina ebirala.\nKYAGULANYI AGUMIZZA ABAWAGIZI\nMU bubaka bwe yategeezezza bannamawulire nga tannagenda mu kafubo n'ababaka, Kyagulanyi yagambye nti alina essuubi nti enkyukakyuka egenda kubeerawo ng'omwaka guno tegunnaggwaako, wabula teyalambuludde makubo ge bagenda kuyitamu okuleeta enkyukakyuka ezo.\nYalabudde abaawangudde bonna nga bali ku kkaadi ya NUP okusigala nga banywevu wakati mu kusoomoozebwa okuliwo omuli okukwatibwa ne basibwa n'abategeeza nti tebalina kuwugulwa kuva ku kirooto eky'okuyingiza Bannayuganda mu Uganda Empya kubanga ky'ekyabaweesezza akalulu.\nYagambye nti kyamukoze bulungi okuwangula omusango ogwagobye abaserikale mu maka ge e Magere we yasisinkanidde ababaka era n'agattako nti okusisinkana ababaka ba NUP ku lunaku NRM lwe yawamba obuyinza mu 1986 kikwatagana bulungi n'omulamwa gwe baliko nga NUP okununula Bannayuganda mu Gavumenti eyawamba obuyinza bw'abantu emyaka 35 egiyise.\nWaliwo ennyonyi nnamunkanga obwedda eyita okumpi n'amaka ga Kyagulanyi era Kyagulanyi yagambye nti byonna bikolebwa kumutiisatiisa naye waakugenda mu maaso ne kaweefube w'okuleeta enkyukakyuka.\nYeebazizza ebitongole eby'enjawulo okuli United Nations, European Union, Ekitebe kya Amerika mu Uganda, Amnesty International n'abalala abaavuddeyo nga bawakanya eky'abaserikale okusibira Kyagulanyi mu makaage.\n'Palamenti y'eneesalawo ku bya Gen. Tinyefuza'


Bukedde Online - Eyamezze abawanvu mu kamyufu ka NRM kati yeepikira ba 'opozisoni'\nAba UTB batandise kampeyini y'okwagazisa B...\nMARTIN Dorcus Mbabazi agamba nti ababadde bamuyita ekidomola oba ekikere olw’enkula ye kye kiseera bategeere amaanyi ge.\nOmanyi omukulu ono yeesimbyewo mu kamyufu ka NRM aka LC3 mu ggombolola y'e Kitoba mu disitulikiti y'e Hoima era akalulu yakawuuse buva bwe yamezze abantu abalala 8 bwe baavuganyizza nga mulimu n'abaamaanyi n'abalabika obulungi okumusinga. Mbabazi, abakyala be baasinze okumuwa obuwagizi era engeri gye kaabadde ak'okusimba mu mugongo, layini zaabadde mpanvu, awalala ne zikola n'amakoona.\nMbabazi eyakyaddeko ku ofi isi za Bukedde agamba nti banne bwe baalabye ng'abakubisizza kaga ne batandika okukubiriza abantu okumuyiira obululu ne mu kalulu akasembayo asobole okubaweereza kubanga balaba obusobozi abulina.\nAbawagizi be olwategedde nti y'awangudde ne batandika okumuyozaayoza era waliwo abakyala abaalabiddwa nga bamuweeweeta mu kuwalaata manya omutwe ogwasaliddwa akabumba era wano abamu we baatandikidde okugamba nti Mbabazi waabwe tebamuggya emize.\nMwongere okuzimba amatendekero\nWabeewo ekikolebwa okulwanyisa ettemu


LANGUAGE mandarin2 - 元智大學 - Course Hero\nLANGUAGE mandarin2 * We aren't endorsed by this school\nLANGUAGE mandarin2 Questions & Answers\nLANGUAGE mandarin2 Flashcards\nLANGUAGE mandarin2 Advice\nLANGUAGE mandarin2 Documents\nLecture Notes and Examples_0557\nLANGUAGE mandarin2 - Fall 2015\nAbantu bategeezebwa okufa kwa Sawulo 1:1 Awo olwatuuka Sawulo ng'amaze okufa, Dawudi ng'akomyewo ng'amaze okutta Abamaleki, era Dawudi ng'amaze ennaku bbiri e Zikulagi: 2 awo olwatuuka ku lunaku olw'okusatu, laba, omusajja n'ava mu lusiisira eri Sawulo ng\nLecture Notes and Examples_0553\nomusajja oyo addeyo mu kifo kye kye wamulagira, aleme okuserengetera awamu naffe mu lutalo, aleme okufuuka omulabe waffe mu lutalo kubanga olusajja luno lwandyetabaganyizza naki ne mukama we? si na mitwe gya basajja bano? 5 Ono si ye Dawudi gwe baayimbira\nLecture Notes and Examples_0555\nabeebagala eqqamira ne badduka. 18 Dawudi n'asuuza byonna Abamaleki bye baali banyaze: Dawudi n'awonya bakazi be bombi. 19 Ne batabulwa kintu, oba kitono oba kinene, newakubadde abaana ab'obulenzi newakubadde ab'obuwala newakubadde omunyago newakubadde ek\nLecture Notes and Examples_0569\nnabanga naawe buii gye wagendanga, era nzikirizza abalabe bo bonna mu maaso go; era ndikuwa erinnya ekkulu ng'erinnya bwe liri ery'aba kulu abali mu nsi. 10 Era nditeekerawo abantu bange Isiraeri ekifo, ne mbasimba batuulenga mu kifo kyabwe bo, ne batajju\nLecture Notes and Examples_0568\nmuntu omugaati n'omugabo ogw'ennyama n'ekitole eky'ezabbibu enkalu. Awo abantu bonna ne baddayo buli muntu mu nnyumba ye. 20 Awo Dawudi n'akomawo okusabira ab'omu nnyumba ye omukisa. Awo Mikali muwala wa Sawulo n'afuluma okusisinkana ne Dawudi n'ayogera n\nLecture Notes and Examples_0560\nAsakeri: era Asakeri yali wa mbiro ng'empeewo ey'omu ttale. 19 Asakeri n'agoberera Abuneeri; awo ng'agenda nga takyama ku mukono ogwa ddyo newakubadde ku gwa kkono okugoberera Abuneeri. 20 Awo Abuneeri n'akebuka n'ayogera nti Asakeri, ggwe wuuyo? N'addamu\nLecture Notes and Examples_0565\nAbuneeri e Kebbulooni: 5:1 Awo ebika byonna ebya Isiraeri ne bajja eri Dawudi e Kebbulooni, ne boogera nti Laba, tuli magumba go era mubiri gwo. 2 Mu biro eby'edda, Sawulo nga ye kabaka waffe, ggwe wafulumya n'oyingiza Isiraeri: Mukama n'akugamba nti Ggwe\nLecture Notes and Examples_0558\nn'amugamba nti Omusaayi gwo gubeere ku mutwe gwo; kubanga akamwa ko ye mujulirwa gy'oli ng'oyogera nti Nzise oyo Mukama gwe yafukako amafuta. 17 Awo Dawudi n'akungubagira Sawulo ne Yonasaani mutabani we okukungubaga kuno: 18 n'alagira okuyigiriza abaana b\nLecture Notes and Examples_0562\nmutabani wa Sawulo ababaka ng'ayogera nti Mpa mukazi wange Mikali gwe nnayogereza n'ebikuta ekikumi eby'Abafirisuuti. 15 Awo Isubosesi n'atuma n'amuggya ku bba, ye Palutieri mutabani wa Layisi. 16 Bba n'agenda naye ng'agenda ng'akaaba, n'amugoberera e Bak\nLecture Notes and Examples_0573\nKanuni mukama waabwe nti Olowooza nga Dawudi amussaamu ekitiibwa kitaawo n'akutumira ab'okukukubagiza? Dawudi takutumidde baddu be okukebera ekibuga n'okukiketta n'okukimenya? 4 Awo Kanuni n'atwala abaddu ba Dawudi n'abamwako ekitundu ky'ebirevu byabwe n'\nLecture Notes and Examples_0571\nn'amuwanga Dawudi okuwangula buli gye yagendanga. 7 Dawudi n'anyaga engabo eza zaabu ezaali ku baddu ba Kadadezeri n'azitwala e Yerusaalemi. 8 Ne mu Beta ne mu Berosayi, ebibuga bya Kadadezeri, kabaka Dawudi n'aggyamu ebikomo ebyayingirira obungi. 9 Awo T\nLecture Notes and Examples_0564\nbabiri abaami b'ebibiina: omu erinnya lye Baana n'ow'okubiri erinnya lye Lekabu, batabani ba Limmoni Omubeerosi ow'oku baana ba Benyamini: (kubanga ne Beerosi kibalirwa Benyamini: 3 ab'e Beerosi ne baddukira e Gittayimu ne babeera eyo na guno gujwa.) 4 Er\nLecture Notes and Examples_0556\n31:1 Awo Abafirisuuti ne balwana ne Isiraeri: abasajja ba Isiraeri ne badduka mu maaso g'Abafirisuuti, ne bagwa nga battiddwa ku lusozi Girubowa. 2 Abafirisuuti ne bacocca Sawulo ne batabani be; Abafirisuuti ne batta Yonasaani ne Abinadaabu ne Malukisuwa,\nLecture Notes and Examples_0563\nolubuto, n'afa, olw'omusaayi gwa Asakeri muganda we. 28 Awo oluvannyuma Dawudi bwe yakiwulira n'ayogera nti Nze n'obwakabaka bwange tetuliiko musango mu maaso ga Mukama ennaku zonna ogw'omusaayi gwa Abuneeri mutabani wa Neeri: 29 gugwe ku mutwe gwa Yowaab\nLecture Notes and Examples_0566\nne Nasani ne Sulemaani, 15 ne Ibali ne Eriswa; ne Nefegi ne Yafiya; 16 ne Erisaama ne Eriyada ne Erifereti. 17 Awo Abafirisuuti bwe baawulira nga bamaze okumufukako Dawudi amafuta okuba kabaka wa Isiraeri, Abafirisuuti bonna ne bambuka okunoonya Dawudi; D\nLecture Notes and Examples_0570\nokwenunulira okuba abantu be, n'okwekolera erinnya, n'okubakolera ebikulu, n'okukolera ensi yo eby'entiisa, mu maaso g'abantu bo be weenunulira okuva mu Misiri, okubaggya mu mawanga ne bakatonda baabwe? 24 Ne weenywereza abantu bo Isiraeri okuba abantu gy\nLecture Notes and Examples_0567\nNakoni, Uzza n'agolola omukono gwe ku ssanduuko ya Katonda n'agikwatako; kubanga ente yeesittala. 7 Obusungu bwa Mukama ne bubuubuuka ku Uzza; Katonda n'amukubira eyo olw'ekyonoono kye; n'afiira awo awali ssanduuko ya Katonda. 8 Awo Dawudi n'anyiiga kuba\nLecture Notes and Examples_0559\nne bajja, ne bafukira eyo amafuta ku Dawudi okuba kabaka w'ennyumba ya Yuda. Ne bamubuulira Dawudi nti ab'e Yabesugireyaadi be baaziika Sawulo. 5 Awo Dawudi n'atumira ab'e Yabesugireyaadi ababaka n'abagamba nti Muweebwe Mukama omukisa, kubanga mwalaga muk\nLecture Notes and Examples_0554\nDawudi bombi, Akinoamu Omuyezuleeri ne Abbigayiri mukazi wa Nabali Omukalumeeri, baali babanyaze: 6 Dawudi n'anakuwala nnyo; kubanga abantu baayogera ku kumukasuukirira amayinja, kubanga abantu bonna omwoyo gwabaluma, buli muntu ng'alumirwa batabani be ne\nLecture Notes and Examples_0561\nnkaaga. 32 Ne basitula Asakeri ne bamuziika mu ntaana ya kitaawe eyali mu Besirekemu. Yowaabu n'abasajja be ne batambula ne bakeesa obudde, ne bubakeererera e Kebbulooni. 3:1 Awo ne wabangawo obulwa bungi eri ennyumba ya Sawulo n'ennyumba ya Dawudi: Dawud\nLANGUAGE mandarin c - (49 Documents)


Bukedde Online - Enteekateeka z'okufunira ab'e Busaana enguudo za Kolaasi zitongozeddwa\nOmwana atundidde nnyabwe mu kibanja n'amal...\nTOWN council empya ey'e Busaana mu disitulikiti y'e Kayunga efunye enguudo za kkolaasi za kkiromita mukaaga\nTOWN council empya ey'e Busaana mu disitulikiti y'e Kayunga efunye enguudo za kkolaasi za kkiromita mukaaga.\nEnteekateeka eno ey'okukuba kkolaasi etongozeddwa omubaka wa Ntenjeru North mu palamenti Amos Lugoloobi era nga omulimu gutandikiddewo.\nLugoloobi era nga yeyasakidde ab'e Busaana enguudo zino agambye nti gavumenti nga eyita mu minisitule y'ebyentambula n'emirimu (works) y'etadde ssente mu kukuba kkolaasi enguudo zino nga omulimu gwakuwemmenta obuwumbi busatu n'okusobamu.\nLugoloobi agambye nti baakukozesa tekinologiya omupya owa "Low cost sealing" era nga gavumenti emwettanidde olw'okwagala okumalawo ekizibu ky'enfuufu n'okukendeeza ssente gavumenti z'esasanya omukola enguudo z'ettaka ezonooneka amangu kumpi buli sizoni y'enkuba.\nLugoloobi agambye nti ekimusobozesezza okusakira ab'e Kayunga pulojekiti ezibalirirwa mu buwumbi bw'ensimbi omuli ez'amassomero, enguudo, amasanyalaze n'amalwaliro kye ky'okuba nti alina obumu ne bakulembeze banne ku mitendera emirala.\nSsentebe wa disitulikiti y'e Kayunga Tom Sserwanga agambye nti okwelumaluma mu bakulembeze kwekubadde kukuumidde Kayunga emabega wabula mu kisanja kye akoledde wamu ne banne era enkaayana zaakendeera.\nGavumenti esabiddwa okufuula internet ey'obwerere basobole okubangulirako abayizi


Bukedde Online - Ebimu ku bintu ebireeta obwavu\nEbimu ku bintu ebireeta obwavu\nBy Jamil Ssebalu\nObwavu weebuli naye kitukakatako okubulwanyisa kuba buvaako omuntu okubonaabona.\nBajjajjaffe baagereesa anti omuko omwavu y'ayasa enku ku lumbe ekitegeeza nti teri ajja kukuwa kitiibwa ng'oli mwavu. Noolwekyo tulina okwerwanako obwavu obutatumalaawo anti obwavu mpologoma......\nAbantu bangi balabiddwa nga bakola misana na kiro okusobola okulwanyisa obwavu, bangi bagaggawadde oluvannyuma lw'okwerwanako era beegombesa.\nMu butuufu teri yeegomba kukolagana na mwavu kuba tewali ky'amaanyi ky'oggya kumufunako noolwekyo tulwane tusobole okubaako bye tubayigirako n'okubafunako.\nMu nsi muno kyangu okugaggawala ate kyangu nnyo okwavuwala. Omuntu omwavu abeera mu buzibu bungi naddala mu kuyimirizaawo amaka ge kuba abantu be tasobola kubatuusaako byetaago.\nWaliwo ensonga eziviirako abantu okwetooloolera mu bwavu ze tulina okwewala tusobole okubaako ne ssente mu nsawo. Tulina okufuga ssente egenda mu nsawo nga tozisaasaanya nga bw'olabye era nga lw'ozifunye, emikwano ne hhanda zonna\ntoziyita muzinywe n'okuzirya ziggweewo.\nOmuntu w'ekika kino alina okukimanya nti tajja kwaza ssente mu nsawo ze era kano kaba kabonero ka bwavu. Omuntu ono ajja kusigala n'amabanja ate ayongere okuddirira mu byenfuna olw'okuba ensawo erimu ebituli ebingi.\nMwattu kyandibadde kirungi okuba n'omuwaatwa omunene oguyingiza ssente ate ng'ogufulumya mutono ddala.\nOmuntu ataawone bwavu, aba tayagala nkyukakyuka anti ebintu aba yabikwata bukusu\nera ng'asuubira bwe byali era bwe biriba, ekintu ekikyamu.\nJjukira ebyuma bikalimagezi nga byakajja, bangi ku ffe twabiwakanya naye we njogerera bannannyini kkampuni bamaliriza bafunyeemu anti abakozi bakendeera olw'ebyuma okwediza emirimu. UMEME, ekitongole ekyamasannyalaze mu\nggwanga nakyo kyakendeeza ku bakozi abaali babala mmita bwe baaleeta enkola ya Yaka.\nOmuntu anaafa obwavu, abeera mutiitiizi era talemera ku kintu. Bw'aba alina omulimu\nne gubeera nga gufuna kitono, oguvaako mangu.\nFfenna tukimanyi bulungi nti omuntu yenna anaafuna lupiiya alemerako nnyo okufuna\nky'ayagala ne batuuka n'okugamba nti yamala kugenda mu nnyanja oba yasaddaaka\nabantu okufuna ssente ekitaba kituufu. Olutalo lw'obwavu sirwangu!\nEkibumbe ky'ezzike ekya KCCA kiwemmense obukadde 400\nKiprotich agenze mu Amerika\nAba USPA balonze Cheptegei ku ky'omuzannyi wa July


aba Uganda batteries bawawabidde aba nile batteries - Radio Simba, The Best Luganda Station in the World !\naba Uganda batteries bawawabidde aba nile batteries\nAbaddukanya kkampuni y’omugenzi James Mulwana eya Uganda Batteries Ltd badduse kipayoppayo mu kkooti ne baloopa abanjigirira bbatule zaabwe.\nEkizadde leenya kwe kuba nga Uganda Batteries Ltd esangibwa ku poloti 6/8 ku luguudo lwa Kalitunsi e Bugolobi yawulira olugambo nti waliwo abaakola bbatule ezeefaanaanyirizza ezaabwe kwe kubissaamu engatto ne wabaawo okunoonyereza ne bazuula nti kkampuni ya Nile Batteries Ltd yabakoppa era ekola bbatule ng’ezaabwe.\nEnsonga eno bwe balabye ng’esajjuse kwe kugenda mu kkooti enkulu etawulula enkaayana z’ebyobusuubuzi mu Kampala ne baloopa Nile Batteries Ltd olw’okujingirira bbatule zaabwe.\nEno bagisabye eteekewo ekiragiro ekibagaana okuddamu okuzikola era mu mpaaba yaabwe bagamba nti mu December wa 1994 baawandiisa erinnya Uganda Batteries Ltd ku nnamba 19267 okuva mu kkampuni ya Uganda Bureau of Standards ku nnamba za pamiti 0739 ne 0740 nga baagala kukasa bakasitoma baabwe nti bbatule ziri ku mutindo mulungi.\nMu October w’omwaka oguwedde Uganda Batteries Ltd bakizuula nti Nile Batteries Ltd bakola bbatule ezeefaanyiriza ezaabwe.\nOkugeza engeri gye bassabikamu bbatule, gye bawandiika ennukuta B n’ebirala. Era omulamuzi Anna Mugenyi owa kkooti eno yawadde ekiragiro ky’okugenda ku kkolero lya Nile Batteries Ltd baggyeeyo ezimu ku bbatule zitwalibwa mu kkooti eno ziyambe mu kiseera ky’okuwulira omusango guno.\nPrevious poliisi eyodde abayizi abakedde okwekalakaasa e Makerere\nNext poliisi ekutte bannakenya babiri lwakunyakula kasawo


Bwoba toyagala kusasula musolo, ssente zetwalire - MP Waluswaka - Radio Simba, The Best Luganda Station in the World !\nBwoba toyagala kusasula musolo, ssente zetwalire – MP Waluswaka\nOmubaka wa NRM, Bunyole West Eng. James Waluswaka ye agamba nti omusolo ku social media si mubi era simungi wabula obuzibu kuyiga bagusasula batya. Agamba nti ye yalina ssente ze naye nga tamanyi bwebagusasula yamala ekiro kiramba nga agezaako ogusasula abeera ku social media naye nga tamanyi bwebabikola.\nAgamba kkampuni z’amasimu zifeeyo okulaba nti zisomesa abantu ku ngeri gyebasasulamu omusolo guno, kuba olaba omusolo guno gulema omubaka wa Palamenti okumanya bwebagusasula olwo munnakyalo.\nAyongera nagamba nti bwoba olaba bakusasuza omusolo emirundi ebiri ku mobile money ssente toziweereza zetwalire gyobadde ozisindika. Bw’obeera olaba nti Social Media yabbeeyi giveeko oba genda offe.\nJobless brotherhood bailed\nMunamaggye abadde yakalondebwa e Sudan alekulidde


Zabbuli 104 | Bayibuli ey'Oku Mukutu Gwaffe Ogwa Intaneeti | New World Translation\nOkutendereza Katonda olw’ebitonde ebyewuunyisa\nEnsi ya kubeerawo emirembe gyonna (5)\nOmwenge n’emmere byaweebwa omuntu (15)\n“Bye wakola nga bingi!” (24)\n‘Omwoyo bwe gubiggibwako nga bifa’ (29)\n104 Ka ntendereze Yakuwa.+ Ai Yakuwa Katonda wange, oli wa kitalo nnyo.+ Oyambadde ekitiibwa n’obulungi.+ 2 Weezingiridde ekitangaala+ ng’eyeezingiridde olugoye;Oyanjuluza eggulu ng’omutanda gwa weema.+ 3 Ye ggwe azimba ebisenge byo ebya waggulu mu mazzi agali waggulu,*+Ofuula ebire eggaali lyo,+Otambulira ku biwaawaatiro by’empewo.+ 4 Bamalayika bo obafuula myoyo,Abaweereza bo obafuula muliro ogusaanyaawo.+ 5 Wateeka ensi ku misingi gyayo;+Teriggibwa mu kifo kyayo* emirembe n’emirembe.+ 6 Wagibikka amazzi amangi ng’agibikkako olugoye.+ Amazzi gaabuutikira ensozi. 7 Waboggola ne gadduka;+Gaawulira okubwatuka kwo ne gaduma 8 —Ensozi zaayambuka+ ate ebiwonvu ne bikka—Mu bifo bye wabiteerawo. 9 Wagateerawo ensalo gye gatalina kusukka,+Galeme okuddamu okubikka ensi nate. 10 Osindika ensulo mu biwonvu;Zikulukutira wakati w’ensozi. 11 Ziwa ensolo zonna ez’omu nsiko amazzi;Endogoyi ez’omu nsiko zinywa ne ziwona ennyonta. 12 Ebinyonyi bizimba ebisu mu miti egiri okumpi n’amazzi ago;Biyimbira mu matabi gaagyo. 13 Ofukirira ensozi ng’oyima mu bisenge byo ebya waggulu.+ Ensi ejjudde ebibala by’emirimu gyo.+ 14 Ente ozimereza omuddo,N’abantu ebimera bye beetaaga,+Okola bw’otyo emmere esobole okukula okuva mu ttaka, 15 Awamu n’omwenge ogusanyusa emitima gy’abantu,+N’amafuta aganyiriza mu maaso,N’emmere ebeesaawo omutima gw’abantu.+ 16 Emiti gya Yakuwa gifuna amazzi mangi,Emiti gy’entolokyo egy’omu Lebanooni gye yasimba, 17 Ebinyonyi mwe bizimba ebisu. Mu miti egy’emiberosi enkoonamasonko+ mwe zibeera. 18 Ensozi empanvu za mbuzi ez’oku nsozi;+Mu njazi obumyu obw’omu njazi mwe bwekweka.+ 19 Wakola omwezi okulaga ebiseera;Enjuba emanyi bulungi ddi lw’erina okugwa.+ 20 Oleeta enzikiza obudde ne buziba,+Ensolo zonna ez’omu bibira ne zitandika okutambulatambula. 21 Empologoma envubuka ziwuluguma nga ziyigga eky’okulya,+Era zinoonya eky’okulya Katonda ky’anaaziwa.+ 22 Enjuba bw’evaayo,Nga zigenda zigalamira mu bisulo byazo. 23 Abantu ne bagenda ku mirimu gyabwe,Ne bakola okutuusa akawungeezi. 24 Bye wakola nga bingi, Ai Yakuwa!+ Byonna wabikola n’amagezi.+ Ensi ejjudde ebintu bye wakola. 25 Waliwo ennyanja ennene ennyo,Erimu ebiramu ebitabalika, ebinene n’ebitono.+ 26 Okwo ebyombo kwe bitambulira,Ne Leviyasani,*+ gye wakola okuzannyira omwo. 27 Byonna birindirira ggwe,Obiwe emmere mu kiseera ekituufu.+ 28 Gy’obiwa gye birya.+ Bw’oyanjuluza engalo zo, nga bifuna ebintu ebirungi bingi.+ 29 Bw’okweka obwenyi bwo, nga bisoberwa. Bw’obiggyako omwoyo gwabyo, nga bifa nga biddayo mu nfuufu.+ 30 Bw’osindika omwoyo gwo, nga bitondebwa,+Era ensi n’ogizza buggya. 31 Ekitiibwa kya Yakuwa kya kubaawo emirembe n’emirembe. Yakuwa ajja kusanyukira emirimu gye.+ 32 Atunuulira ensi n’ekankana;Akwata ku nsozi ne zinyooka.+ 33 Nja kuyimbira Yakuwa+ obulamu bwange bwonna;Nja kuyimba ennyimba ezitendereza Katonda wange ekiseera kyonna kye nnaamala nga ndi mulamu.+ 34 Ebirowoozo byange ka bimusanyusenga.* Nja kusanyukiranga mu Yakuwa. 35 Aboonoonyi bajja kuggwaawo mu nsi,Era ababi bajja kuba tebakyaliwo.+ Ka ntendereze Yakuwa. Mutendereze Ya!*\n^ Obut., “mu mazzi.”\n^ Oba, “Terisagaasagana.”\n^ Era kiyinza okuvvuunulwa, “Ebyo bye mmulowoozaako ka bibeere nga bisanyusa.”\n^ Oba, “Aleruuya!” “Ya” lye linnya Yakuwa nga lisaliddwako.


Bukedde Online - Abeeyita baganda ba Moze bavuddeyo ne boogera\nAbasajja 4 balaze engeri maama wa Moze gye...\nEyakubye omwana wa muggya we n'amutta bamukutte...\nAbagamba nti baganda ba Moze bazze mu ofiisi ya Bukedde. Okuva ku ddyo ye Fred Kasumba ne Godfrey Byabakama\nFred Kasumba, mutabani wa Lindiriza agamba nti abadde ayita Moze muganda we yategeezezza nti taata we, David Luyimba eyafa mu 1995 ng’olutalo lw’e Rwanda lwakaggwa ye yali azaala Moze. Yategeezezza nti kitaawe yali abeera Jinja nga gy’akolera mu myaka gye 80, era gye yalabaganira ne maama wa Moze. Kyokka obuzaale bwe bwali bw’e Rwanda era yateranga ekiseera n’addayo.\nKyokka olutalo lw’ekittabantu bwe lwatandika mu 1994 yakomawo mu Uganda n’atandika okubeera kuno, kyokka nga mu kiseera ekyo yali anafuye olw’obulwadde. Oluvannyuma lw’okulwalira ekiseera ekitono yafa mu 1995. Kasumba yagambye nti wadde kitaabwe yali yafa, kyokka baasigala nga bakwatagana ne Moze kuba baali bakimanyi nti muganda waabwe. “mbadde ntera okugenda e Makindye ne tunyumyamu n’omugenzi era nga naye amanyi okujja mu kyalo.\nOmwaka oguwedde yajja mu kyalo n’alima ne ku kiggya era n’atusuubiza okukomawo aleete n’abaana” Kasumba bwe yagambye. Mu mwezi ogujja, Kasumba yagambye nti babadde bategese okukola okumanyagana nga famire era nga beesunga nnyo okuba ne Moze kuba abadde yategeezebwa era n’asuubiza okubeerawo. Ebya Moze okuba nga bamuzaala Luweero, Kasumba agamba nti nnamwandu Lilian Mbabazi abimanyi bulungi kuba ensonga zonna bba yali yazimunnyonnyola.\nMu kiseera kino tebalina buzibu na Moze kuziikibwa Nakawuka, kyokka ekikulu baagala bamulekwa basigale nga bamanyi ekika kyabwe. Kyokka ne ky’okuziika e Nakawuka balaba ng’ekitali kirungi kuba ekitundu kikuze nnyo nga kyangu okusenda ekiggya olw’enkulaakulana.\nKasumba yagambye nti beetegefu n’okugenda ku musaayi babakebere endagabutonde bazuule famire ezaala omugenzi naddala mu kiseera kino ng’abantu beeyongedde abagamba nti be bazaala Moze. Eggwanga ly’omugenzi yagambye nti abadde Munyarwanda, wadde nga bamaze ekiseera nga bawangaalira Luweero gye baateeka n’ekiggya